خانه‌قین.. باندێكى ده‌مامكدار ترس و تۆقاندن له شار بڵاو ده‌كه‌نه‌وه\n:: PM:10:19:12/01/2019 \nماوه‌یه‌كه گرووپێكی ده‌مامكداری چه‌كدار له شارۆكه‌ی خانه‌قینی ناسراو به‌ناوچه‌ی كوردستانی داگیر كراو، به‌شێوه‌ی هه‌ڕه‌مه‌كی ته‌قه ده‌كه‌ن، له سه‌نته‌رى شار ته‌قه‌یان له خه‌ڵكى كردووه و شه‌وی پێشووش به‌هۆی گولـله‌ی ئه‌و چه‌كدارانه‌وه دوو گه‌نج بریندار بوون.\nسه‌لاح عاسی وه‌ك شایه‌تحاڵێك، له گه‌ڕه‌كی تۆله‌فڕۆشی خانه‌قین، بۆ "وشه" ئاشكرای كرد، "دره‌نگانێكی شه‌وی ڕابردوو چه‌ند چه‌كدارێك له گه‌ڕه‌كی تۆله‌فرۆش ته‌قه‌یان له دووگه‌نج كردووه له نزیك ماڵه‌وه‌ی خۆیان برینداریان كردوون".\nزیاتر گوتى، ئه‌وه‌جاری دووه‌مه ئه‌و چه‌كدارانه ده‌بینرێن و سێ شه‌و پێش ئێسته‌یش له گه‌ڕه‌كی ئیمام عه‌باس ته‌قه‌یانكردووه و بینراون.\nئه‌مڕۆ شه‌موو 12ی كانونی دووه‌م، سه‌رچاوه‌یه‌ك له نه‌خۆشخانه‌ی گشتی شارۆكه‌ی خانه‌قین، بۆ "وشه" ئاشكرای كرد، تا ئێسته ئه‌و گه‌نجانه له ژێر چاودێری پزیشكیدان و برینه‌كانیان زۆر سه‌خته.\nجه‌لیل ئیبراهیم، به‌رپرسی لیژنه‌ی ناوچه‌ی خانه‌قینی پارتی دیموكراتی كوردستان، له باره‌ی خراپی ڕه‌وشی ته‌ناهی خانه‌قین، بۆ "وشه" ئاماژه‌یدا، نه‌بوونی پێشمه‌رگه له‌ناوچه‌كه و بوونی فره هێزی هۆكاری خراپی دۆخی ته‌ناهی شارۆكه‌كه‌یه.\nعه‌لی حه‌یده‌ر، ئه‌فسه‌ری هه‌واڵگری له پۆلیسی پارێزگای دیاله كه دۆسیه‌ی ته‌ناهی شارۆكه‌ی خانه‌قین به زۆری به پۆلیسی دیاله سپێردراوه بۆ "وشه" گوتی، لیكۆلینه‌وه ده‌ستی پێ كرده‌وه و ئه‌و بۆشایه ته‌ناهیه دێته چاره‌كردن.\nبوونی ئه‌و گرووپه ده‌مامكداره له كاتێكدایه كه‌به‌ر له خیانه‌تی 16ی ئۆكتۆبه‌ری بالێكی یه‌كێتی نیشتمانی كوردستان، سه‌نته‌ری شارۆكه‌ی خانه‌قین و گوونده‌كانی هیچ ڕووداوێكی نه‌خوازراوی ته‌ناهی له‌و جۆره‌ی تێدا تۆمار نه ده‌كرا.


بۆچی پیاوان ئاره‌زووی ته‌ماشاکردنی وێنه‌ی ڕووت ده‌که‌ن؟ | ماڵپەرى احمد على\nزۆرێك له پیاوان ئه‌م پرسیار‌ه‌ی هاوسه‌ره‌کانیان ده‌زانن: “چ چێژێك له وێنه ڕووته ناشرینانه ده‌بینێت؟” پسپۆرانی مێشك پێیانوایه، که ئه‌وان ئێستا توانیویانه وه‌ڵامی ئه‌م پرسیاره باوه بده‌نه‌وه.\nساکارترین ڕوونکردنه‌وه بۆ ئه‌م پرسیاره‌ش: “چونکه ژنه نیشاندراوه‌کان ناو وێنه ڕووته‌کان سه‌رنجڕاکێش و سێکسی ده‌رده‌که‌ون!” به‌ڵام ژنان له به‌رانبه‌ر ئه‌م وه‌ڵامه‌دا ده‌توانن بڵێن: “ئێ، ئه‌گه‌ر تۆ ده‌توانێت حه‌ز و ئاره‌زووه‌کانی خۆت به ژنه ڕووته‌کانی ناو وێنه‌کان تێر بکه‌یت، که‌واته منت بۆچییه؟”\nتوێژه‌ری ئه‌مه‌ریکی “Bejamin Hayden” له زانکۆی “Durham” له‌ناوچه‌ی “North Carolina” بۆی ده‌رکه‌وتووه، که بۆچی پیاوان ناتوانن ته‌ماشای ڕووخسار و له‌شولاری ژنێکی جوان نه‌که‌ن: به‌ته‌ماشاکردن مێشکی پیاوان خه‌ڵات ده‌کرێت.\nئه‌وساته‌ی پیاوان ته‌ماشای ژنێك ده‌که‌ن، ناوه‌ندی خه‌ڵاتی ناو مێشكیان چالاك ده‌بێت – هاوکات هه‌ستی پیاو ڕوو له باشبوون ده‌کات. به‌پێچه‌وانه‌ی مێشکی پیاوانه‌وه، مێشکی ژنان به‌ته‌ماشاکردنی پیاوێکی سه‌رنجڕاکێش هیچ چالاکییه‌کی وه‌ك پیاوان تێیدا ڕوونادات.\nهه‌روه‌ها توێژه‌ری ئه‌مه‌ریکی “Bejamin Hayden” بۆی ده‌رکه‌وتووه، که چونکه پیاوان به ته‌ماشاکردنی جوانی ژنێك هه‌ستێکی خۆشیان لادروست ده‌بێت، ئاماده‌یی تێدایه، که پاره به گۆڤاری وێنه، فیلم و ماڵپه‌ڕه ڕووته‌کان بده‌ن – سه‌یر نییه، که ژنان هیچ کات پاره بۆ کڕینی گۆڤاری وێنه ڕووته‌کان ناده‌ن.\nبێجگه له‌مانه‌ش، توێژه‌رانی فه‌ڕه‌نسی له‌میانه‌ی لێكۆڵینه‌وه‌یه‌كی دیکه‌دا بۆیان ده‌رکه‌وتووه، بۆچی پیاوان به ته‌ماشاکردنی وێنه و فیلمی ڕووت ده‌ورژێن. هۆکاری ئه‌م دیارده‌یه‌ش بۆ خانه‌ی ده‌رمارگیری ئاوێنه‌یی (=Mirror neuron) ده‌گه‌ڕێته‌وه. ته‌ماشاکردنی وێنه ناوچه‌یه‌کی دیاریکراو له پێشه‌وه‌ی لوبی مێشكی پیاوان چالاك ده‌کات.\nخانه‌ی ده‌رمارگیری ئاوێنه‌یی (=Mirror neuron) بریتییه له خانه‌ی مێشك، که نه‌ك به ته‌نها چالاکه، ئه‌گه‌ر مرۆڤ بۆ خۆی جووڵه‌یه‌ك بکات، به‌ڵکو هه‌روه‌ها چالاك ده‌بێت، ئه‌گه‌ر هه‌مان جووڵه له‌لای که‌سێك به‌دیبکرێت. خانه‌ی ده‌رمارگیری ئاوێنه‌یی (=Mirror neuron) کاری بیرکردنه‌وه و سۆز ده‌که‌وێته ئه‌ستۆی. ئه‌وه‌ی جێگای گومان نییه: خانه‌ی ده‌رمارگیری ئاوێنه‌یی یارمه‌تی پیاوان ده‌دات، تا به‌شی نێرینه‌یان ڕه‌ق ببێت.\n« برۆو برژانگ دووبه‌شی ناسك‌و هه‌ستیاری ده‌وری چاون، هه‌یشه به‌هۆی مووه لاوازه‌كانیه‌وه ئه‌گه‌ری هه‌ڵوه‌رینیان هه‌یه، ئه‌مه جگه له‌وه‌ی به‌به‌رده‌وام پێویستیان به‌ده‌ست پێیاهێنان‌و رازاندنه‌وه‌یه، بۆ ئه‌وه‌ی برۆو برژانگێكی ته‌ندروست‌و جوانت هه‌بێت، به‌پێی ئه‌و رێنماییانه بجوڵێره‌وه.\nمێژووى 1ى نیسان (رۆژى درۆ کردن) »


ھاوڵاتیان قەرەبووی فەوتانی بەشە خۆراکی مانگانە دەکرێنەوە | gerran.online\nپارەی کارمەندانی گرێبەستی کۆمسیۆن لەھەڵەبجە دابەشدەکرێت\nھاوڵاتیانی ھەرێمی کوردستان لە وەرگرتنی بەشە خۆراکی دوو مانگی ئەمساڵ بێبەش دەکرێن و پەرلەمانتارێکی کوردیش لە ئەنجومەنی نوێنەران داوا لە وەزارەتی بازرگانی دەکات، بە پارە قەرەبووی ھاوڵاتیان بکاتەوە.\nبه‌گوێره‌ی هه‌واڵی گه‌ڕان ئۆنلاین، ئەمین بەکر ئەندامی ئەنجومەنی نوێنەرانی عیراق، راگەیاندووه:” بەھۆی پێنەدانی بەشە خۆراکی مانگانەی ھاوڵاتیان، وەزیری بازرگانی عیراقمان بانگھێشتی پەرلەمان کردووە و داوامان لێکردووە قەربووی ھاوڵاتیان بکرێتەوە.\nئه‌و په‌رله‌مانتاره به تۆڕی هه‌واڵی سلێمانی راگه‌یاندووه: وەزیری بازرگانی ئەوەشی ئاشکراکردەوە کە دابەشکردنی بەشە خۆراک بەسەر ھاوڵاتیاندا بەھۆی کێشەی گواستنەوەو درەنگ ھێنانیان بە شێویەکی رێکخراو، مانگانە لە کاتی خۆیدا دابەش ناکرێت.\nئەوەشی خستەڕوو کە داوایان لە وەزیری بازرگانی کردووە لەبری فەوتانی بەشە خۆراکی دوو مانگی ئەمساڵ، قەرەبووی ھاوڵاتیان و بکرێتەوە و ھاوشێویەی ساڵانی پێشو پارەیان پێبدرێت.\nئەمەش لە کاتێکدایە بریکارێکی دابەشکردنی بەشە خۆراکی مانگانەی ھاوڵاتیان ئاشکرایکرد بەشە خۆراکی مانگی ٣ و ٤یان بەدەست نەگەیشتەوە و زۆرێک لە شمەکەکانیش کە دێن بە نا تەواوی دەرێت یاخود کوالێتیان خراپە .


فاینشاڵ تایمز: سعودیە و ئێران لەبەغدا باسی هێرشی حوسییەكان و دۆسیەی یەمەنیان كردووە\n2021-04-20 [11:05 AM]\nرۆژنامەی فاینشاڵ تایمزی ئەمریکی لە زاری چەند سەرچاوەیەکی ئاگادار لە کۆبوونەوەی ئێران و سعودیە لە بەغدا ئاشکرایکرد، بەرپرسانی سعودی و ئێرانی لە بەغدا گفتوگۆیەکی چڕیان ئەنجامداوە و تێیدا بەگوتەی سەرچاوە میدیاییەکە، دۆسیەی یەمەن و هێرشی حووسییەکان بۆ سەر سعودییە تاوتوێکراون.\nئیرەج مەسجدی، باڵیۆزی ئێران لە بەغدا هەواڵی کۆبوونەوەکەی رەتنەکردەوە، هاوکات دەستپێکردنی دانوستاندنی لەنێوان ئێران و وڵاتانی ناوچەکە بۆ "بارودۆخی ناوچەیی و نێودەوڵەتی" گەڕاندووەتەوە کە بە گوتەی مەسجدی "کەشێکی ئەرێنیتری بۆ چارەسەرکردنی کێشەکانییان" رەخساندووە.\nمەسجدی بە ئاژانسی ئیرنای حکومەتی ئێرانی گوتووە، وڵاتە جۆراوجۆرەکان دەیانەوێت دانوستاندن لەگەڵ ئێران بکەن و ئەم بابەتەش بەدواداچوونی بۆ دەکرێت.\nپەیوەندییەکانی ئێران و سعودیە ساڵی 2016 پچڕان، دوای ئەوەی کە سعودیە شێخ نێمر، کەسایەتیی ئایینیی شیعە مەزهەبی خەڵکی ئەو وڵاتەی لە سێدارەدا.\nبۆ ناڕەزایەتی لەو رووداوە، لە تاران هێرشکرایەسەر باڵیۆزخانەی سعودیە و ئاگری تێبەردرا. هەروەها کۆنسوڵخانەی سعودیە لە شاری مەشهەدیش هێرشی کرایەسەر، لەو کاتەوە پەیوەندییەکانی تاران و ریاز دووژمنکارانە و پڕ ململانێی تووندن.\nئەم هەواڵە 115جار خوێندراوەتەوە


ئاهەنگی هاوسەرگیری ئەستێرەکان چەندی تێچووە؟ گرانبەهایە! - تۆڕی میدیایی خەڵک\nئاهەنگی هاوسەرگیری ئەستێرەکان بەوە بەناوبانگن کە تێچوویەکی زۆریان هەیە، بەتایبەت ئاهەنگی خانەوادەی پادشایەتی بەڕیتانیا، ئەمەی خوارەوە تێچووی ئاهەنگەکانە:\nبراد بیت و جینیفر . ١ ملیۆن دۆلار\nدۆناڵد ترەمپ و میلانا، ١ ملیۆن دۆلار\nتۆم کڕوز و کاتی. ٢ ملیۆن دۆلار\nمادۆنا و جای، ١،٥ ملیۆن دۆلار\nکیم کارداشیان و کانی ویست ٢،٨ ملیۆن دۆلار\nسەلما حایک و فرانسو هینری ٣،٥ ملیۆن دۆلار\nواین ڕۆنی و کولون ٨ ملیۆن دۆلار\nشازادە ولیام و کیت، ٣٤ ملیۆن دۆلار\nشازادە هاری و میگان – ٤٥ ملیۆن دۆلار


سمینار لدور ڤەکۆلینا "رێژەیا تێکچوونێن خەوێ"\nNov. 23, 2017, 10:50 p.m.\nل بەروارێ ١٥/١١/٢٠١٧، سمینارەک لدور ڤەکۆلینا "رێژەیا تێکچوونێن خەوێ" ژ ئالیێ ماموستایان رسول صبری پیرو، سالم سعید عزیز، و هەروەسا دلدار مراد عبدالله ل هولا سمیناران ل کولێژا پەرستاری هاتە لدارخستن. ڤەکۆلینا ناڤبری ل گوڤارا"Sleep and Biological Rhythms" …\nNov. 4, 2017, 3:32 a.m.\nلە بەروارێ ١/١/٢٠١٧، گەشتا سالانەیا فێرخوازێن قوناغا چوارا کولێژا پەرستاری وەکو پشکا پراکتیکی یا بابەتێ " تەندروستیا خێزانی و جڤاکی" بۆ گوندێ زاویتە هاتە ئەنجام دان. ئەڤ سەرەدانە سالانە ب مەرەما ناساندنا ئاریشەیێن تەندروستی و خێزانی ب فێرخوازان دهێتە ئەنج…\nشەنگستێن چارەسەرکرنا نەخوشیا سوکەری ب خوارنێ\nل بەروارێ ٢٦/١٠/٢٠١٧، سمینارەک لدور چارەسەرکرنا نەخوشیا سوکەری جورە ٢ ب خوارنێ ژ ئالیێ دوکتور ئالان باپیر حسن ل هولا کومبونان ل رێڤەبەریا ساخلەمیا پاریزگەها دهوکێ هاتە پێشکێش کرن. سمینار بۆ نەخوشێن سوکەری جورە ٢ ب هاریکاریا پشکا فێرکرنا بەردەوام یا رێڤەبەر…\nوورکشوپا هەناسەدانا نوژدایک بویان\nOct. 26, 2017, 7:42 p.m.\nسمینار لدور نەخوشیا سوکەری جورە ٢\nOct. 25, 2017, 12:04 a.m.\nل بەروارێ ١٨/١٠/٢٠١٧، سمینارەک لدور نەخوشیا سوکەری ژ ئالیێ ماموستا دلدار مراد ب هەڤکاریا رێڤەبەریا ساخلەمیا پارێزگەها دهوکێ ل هولا سمیناران ل دەم ژمێر ٩:٣٠ حەتا ١١:٣٠ هاتە ئەنجام دان. سمینار بۆ نەخوشێن سوکەری جورە ٢ هاتە ئەنجام دان. سمینار لسەر بابەتێن خوا…\nسمینار لدور خوپاراستن ژ ئاڵۆزی یێن نەخوشیا سوکەری جورە ٢\nل بەروارێ ٢٣/١٠/٢٠١٧ سمینارەک لدور خوپاراستن ژ ئاڵۆزی یێن نەخوشیا سوکەری جورە ٢ ل هولا سمیناران ل رێڤەبەریا ساخلەمیا پارێزگەها دهوکێ ژ ئالیێ ماموستا دلدار مراد هاتە لدارخستن. ئەڤ سمینارە بۆ نەخوشێن سوکەری ب هەڤکاریا پشکا فێرخوازیا بەردەوام - رێڤەبەریا ساخل…\nئەمو ەکو کولێژا پەرستاری - زانکویا دهوک پشتەڤانیا ریفراندوما سەربخویا کوردستانێ ل ٢٥/٠٩/٢٠١٧ دکەین.\nهیڤیا ئەوێ روژێ نە کۆ کوردستان ژ هەمو جینوسایدان قورتال ببیت.\nبریارێن لژنەیا ئەزمونان\nخشتەیا ئەزمونێن تیوری، لابور، و کلینیکی یێن خولا دویەم سالا ٢٠١٦-٢٠١٧\nAug. 6, 2017, 2:30 p.m.\nبۆ هەمو فێرخوازێن کولێژا پەرستاری\nب هەوەیێن هێژا رادگەهینین کۆ خشتەیا ئەزمونێن تیوری یێن خولا دویەم بۆ سالا ٢٠١٦-٢٠١٧ گوهەرتن بسەردا هاتیە. لەورا داوی خشتە بۆ هەوە رادگەهینن. و هەروەسا خشتەیا ئەزمونێن لابور و کلینیک ژی لێرە دهێنە راگەهاندن.\nچارەسەرکرنا برین، زەربە و بویەران\nل بەروارێ ٢٣/٠٨/٢٠١٧ وورکشوپەکا ئێک روژی ژ ئالیێ هوبەیا پێش ئێخستنا بەردەوام تایێ پەرستاریا بەردەوام سەر ب رێڤەبەریا گشتی یا ساخلەمیا پاریزگەها دهوکێ هاتە رێکخستن و ژ ئالیێ ستافێ ئەکادیمیێ کولێژا پەرستاری هاتە ئەنجام دان. وورکشوپ ژ ئالیێ UNHCR Agency for N…\n<el_pagination.models.ELPage object at 0x7f89aa06c588>\n<el_pagination.models.ELPage object at 0x7f89a9da5dd8>


ئەم Processor ــە چەندە؟ (په‌ڕه 1) - کۆمپیوتەر و ئینتەرنێت - مەکۆکانی وێبچن\nئەم Processor ــە چەندە؟\nمەکۆکانی وێبچن » کۆمپیوتەر و ئینتەرنێت » ئەم Processor ــە چەندە؟\nبابه‌ت: ئەم Processor ــە چەندە؟\nلە کاتی کڕین وا کردراوە گوایە زیاتر بێت لە 3.2GHz\nبەلام نووسراوە 2 . وە بە وتەی فرۆشیارەکە هەبوونی 4750HQ واتە ئەوە دەگەیەنێت کە سەرتر بێت لە 3.2 ،\n+ چۆن بزانین ویندۆزی ئەسلی لەسەرە؟\nوه‌ڵام: ئەم Processor ــە چەندە؟\nکاک ڕەوان، ئامرازی باشت بەکار نەبردووە بۆ سەیرکردنی ئەو زانیارییانە.\nDownload HWiNFO HWiNFO64 Portable بەکار ببە،\nلەوێدا زانیاری درووست ترت دەست دەکەوێت.\nسەبارەت بە Intel® Core™ i7-4750HQ ئەوەی کە دەیبنیت درووستە، کاتێک کۆمپیوتەرەکە کاری ئاسایی دەکات و وەک خێرایی بنەڕەتیی بە خێرایی ٢ گیگاهێرتز کار دەکات. Turbo Mode / Boost لە BIOS دا چالاک/ناچالاک دەکرێت.\nبەڵام ئەگەر Turbo Mode چالاک بکەیت/چالاک بێت، ئەو کاتە دەتوانێت تا 3.20 GHz بچێت.\nhttps://ark.intel.com/products/76087/In … o-3_20-GHz\nدیارە دەبێت تێبینی ئەوە بکەیت، کۆمپیوتەرەکە ئەو کاتە باتری زۆرتر بەکار دەبات و ڕاستیت دەوێت کۆمپیوتەرەکانی ئەمڕۆ خێراییان پەیوەست نییە بە CPU ـەوە، ئەگەر من بم درێژخایەنی باتری هەڵدەبژێرم لەباتی ئەوەی Turbo Mode چالاک بکەم، چوونکە ئەو جیاوازییەی لە نێوان Turbo Mode و دۆخی ئاساییدا هەیە ئەوەندە نییە کە هەستی پێ بکەیت و بڵێیت کۆمپیوتەرەکەم دوو بەرانبەر خێراترە.\nئەو کۆمپیوتەرە بۆ خۆی خێرادیارە، پرۆگرامی ناپێویستی لێ بسڕەوە، شتی کراک کراو دامەمەزرێنە، هەموو کات Windows Update بکە، ئیدی بێ کێشە دەبیت.\nسەبارەت بە ئەسڵی بوونی ویندۆز،\nسەیری System بکە لەوێدا ئەگەر نووسرابوو Windows Is Activated ئەو کاتە مانای ئەوەیە کە چالاکە، ئەگەر نە مایکرۆسۆفت لەوێدا پەیامێک دەنووسێت کە چالاکی بکەیت و ئەوە دەگەیەنێت کە ویندۆزەکەت چالاک نەکراوە / ئەسڵی نییە / Licesnse ی نییە.\nهەروەها مایکرۆسۆفت بۆ خۆیان ئامرازێکیان هەیە کە دەتوانێت بۆت چێک بکات،\nhttp://forum.thewindowsclub.com/windows … -tool.html\nMicrosoft Genuine Advantage Diagnostic Tool یان MGADiag Tool\nلە خوارەوەی وێنەکە بەستەری داگرتنی هەیە.\nدەستخۆش کاک ئاسۆ بۆ ئەم وەلامە، تێگەیشتم،\nپرسیارێکی تر ئایە ئەم بەرنامانەی خوارەوە، لەسەر ئەم کۆمپیوتەرە باش کاردەکەن؟ ئەگەر بێت و Turbo Mode چالاک/ناچالاک ــیش بێت؟\nLumion 6.00 3D MAX\nواتە ئەم جۆرە CPU یە چۆن ئەم بەرنامانە ڕادەپەرێنێت؟ هەرچەند لە سەرەوە ئاماژەت بەوە داوە کە لە ئێستا دا CPU دەورێکی وای نەماوە.\nتەواوی تایبەتمەندیەکانی تری ئەم کۆمپیوتەرە باشن، تەنها لە CPU دلنیا نیم.\nCPU تەنیا مەرج نییە. ئەگەر کۆمپیوتەرەکەت خێراترین CPU ی هەبێت لە جیهاندا بەڵام هاردی ئاسایی تێدابێت وەک ئەوە وایە پێش ٢٠ ساڵ درووست کرابێت و بە کەڵک نایەت.\nئەمڕۆ هارد لە هەنگاوی یەکەم دا دێت. کۆمپیوتەرێک کە PCI Flash SSD هەبێت لە هەموویان خێراترە کە ئەمڕۆ بە شێوەیەکی ستاندارد لە MacBook ـەکانی Apple دا هەیە و هەندێک PC دیکە کە نرخیان ئەمڕۆ گرانە، چوونکە PCI Bandwidth ی زۆرترە. توانای گواستنەوەی داتایان زۆر خێراترە لە SSD ی ئاسایی.\nدواتر دێتە سەر Memory و دواتر CPU. واتە ئەگەر هاردی SSD ی باشی تێدابوو، Memory ئەوەندە هەبوو کە کارەکانت ڕاپەرێنێت، ئەو کاتە ئەگەر CPU خاویش بێت هەر کارت جێبەجێ دەبێت. بە پێچەوانەوە نابێت.\nچەندە Memory ـت پێویستە؟ دەگەڕێتەوە سەر ئەو فایلانەی کە کاری لەسەر دەکەیت، بڵێین فۆتۆشۆپ دەکەیتەوە و فایلێک دەکەیتەوە ١ گیگابایت قەبارەکەیەتی (کە دەگمەنە شتی وا ڕووبدات، چوونکە فایلی ١ گیگابایتی لەوانەیە تەنیا لای وێنەگری Pro هەبێت). ئەو کاتە فۆتۆشۆپ ئەو یەک گیگابایتە Load دەکاتە نێو Memory، ئیدی بە ئەو شێوەیە Memory کۆمپیوتەرەکە بەکار دەبرێت پرۆگرامەکانی دیکەش بە هەمان شێوە بەشی خۆیان Memory داگیر دەکەن، ویندۆز بۆ خۆی بەشێکی پێویستە، بۆیە ناتوانین بڵێین ئەوەندە Memory ١٠٠٪ بەسە و تەواو، بەڵکوو شتێکە بە پێی کات بۆت ڕوون دەبێتەوە. ویندۆز خۆی ئاگادارت دەکاتەوە کاتێک Memory کۆمپیوتەرەکەت کەم بێت، ئەو کاتە دەتوانیت بیر لە زۆرکردنی بکەیتەوە.\nهەبوونی SSD و Memory لەسەرەوەی ٨ گیگابایت دەستپێکی باشە بۆ ئەوەی کۆمپیوتەرەکەت بە توانا بێت.\nAutoCad بۆ نموونە پێویستی بە\nکە هەر هیچ نییە، بەڵکوو CPU ئەو کۆمپیوتەرەی تۆ بۆ AutoCad زۆر زۆریشە. بەڵام تەنیا لە کاتێکدا دەتوانیت AutoCad بە درووستیی و بێ کێشە بەکار ببەیت کە لایەنەکانی دیکەش دیسانەوە SSD و Memory هەبن.\nبۆیە ئەمڕۆ کە کۆمپیوتەر دەکڕیت گوێ مەدە بە CPU، ئەسڵەن بیر لە هاردی ئاسایی مەکەوە ئەگەر دەتەوێت کۆمپیوتەرەکەت کار بکات. خاوترین CPU ئەمڕۆ کاری زۆرینەی خەڵک جێبەجێ دەکات و گرینگیی جارانی نییە.\nپرۆگرامی وەک AutoCad و Photoshop تەنیا و تەنیا پێویستیان بە هاردی خێرا و Memory زۆر هەیە، دواتر CPU ی ئاسایی لە کاتی Render کردندا.\nدەست خۆش کاک ئاسۆ، ڕام 24 و هاردەکە SSD یــە ، کەواتە کارەکان جێبەجێ دەکات. زۆر سوپاس .


توركیا له‌سه‌ر په‌كه‌كه و دوو دۆسیه‌ى تر گفتوگۆ له‌گه‌ڵ بایدن ده‌كات\nYou are at:Home»بابەتی گشتی»عێراق و جیهان»توركیا له‌سه‌ر په‌كه‌كه و دوو دۆسیه‌ى تر گفتوگۆ له‌گه‌ڵ بایدن ده‌كات\nBy nuche.net on\t 2021/01/11 عێراق و جیهان\nئیبراهیم كاڵن گوته‌بێژى سه‌رۆكایه‌تى توركیا له دیدارێكدا ده‌ڵێ، توركیا ئاماده‌یه لاپه‌ڕه‌یه‌كى نوێ له‌گه‌ڵ حكوومه‌تى بایدن بكاتةوة، له‌سه‌ر سێ دۆسیه كه مایه‌ى ناكۆكى توركیا و ئه‌مریكان.\nئیبراهیم كاڵن گوته‌بێژى سه‌رۆكایه‌تى توركیا له دیدارێكدا كه له‌گه‌ڵ كه‌ناڵى CNNTURK كراوه، ده‌قه‌كه‌ى له ماڵپه‌ڕى ئه‌نادۆڵى توركیا بڵاوكراوه‌ته‌وه، باس له په‌یوه‌ندى ثيَشبينيكراوى توركیا و حكوومه‌تى جۆ بایدن ده‌كات.\nئه‌و به‌رپرسه‌ى توركیا گه‌شبینى خۆى به په‌یوه‌ندى توركیا و ئه‌مریكا راده‌یگه‌ینێ و ده‌ڵێ، پێشتر بایدن ئه‌و كاته‌ى جێگرى سه‌رۆك ئۆباما بووه، چوار جار سه‌ردانى توركیاى كردووه و توركیا په‌یوه‌ندى له‌گه‌ڵ زۆرێك له ئه‌ندامانى حكوومه‌تى بایدن هه‌یه.\nدواتر باس له‌وه ده‌كات سێ دۆسیه هه‌ن كه له نێوان توركیا و ئه‌مریكا مایه‌ى ناكۆكین، یه‌كه‌میان په‌یوه‌ندى به یارمه‌تیدانى په‌كه‌كه‌وه هه‌یه له‌لایه‌ن ئه‌مریكاوه. دووه‌م په‌یوه‌ندى به فه‌تحوڵا گوله‌ن و رێكخراوه‌كه‌ى هه‌یه، كه توركیا پێیوایه ئه‌مریكا هیچ رێكارییه‌كى نه‌كردووه، سێیه‌میش په‌یوه‌ندى به سزادانه‌كه‌ى فڕۆكه جه‌نگییه‌كانى F35 هه‌یه.\nدووپاتیشى ده‌كاته‌وه توركیا ئاماده‌یه لاپه‌ڕه‌یه‌كى نوێ له‌گه‌ڵ حكوومه‌تى بایدن بكاته‌وه و گفتوگۆى له‌سه‌ر ئه‌م دۆسیانه له‌گه‌ڵ بكات.


پێویستییەکانی خەباتێکی کاراتر لە ڕۆژهەڵاتی کوردستان (*)، قادر وریا – PMNews\n(خەسارناسیی سەرپێیی٤٠ ساڵ خەباتی حیزبە سیاسییەکان)\nئێمە لە هەلومەرجێکدا باس لە پێویستیی کاراتر کردنی خەبات لە ڕۆژهەڵاتی کوردستان دەکەین کە کۆماری ئیسلامیی ئێران هەم لە دەرەوە ڕا، هەم لە نێوخۆدا، بەرەوڕووی گوشار و ناڕەزایەتیی بێوێنە بووەتەوە. لە مانگی ڕابردوودا شایەدی زنجیرەیەک ناڕەزایەتیدەربڕین و خۆپێشاندان لە سەرانسەری ئێراندا بووین. کۆماری ئیسلامی دڕندانە بەرەوڕوویان بۆوە و بە هەموو هێزی خۆیەوە سەرکوتی کردن. بە داخەوە سەدان کەس گیانیان لە دەست دا و، شەهید بوون. ئەو ڕێژیمە هەم لە ژوورەوە لە گەڵ کێشە و قەیرانی یەکجار زۆر بەرەوڕوویە و هەم لە ئاستی نێودەوڵەتیدا لە گەڵ وڵاتانی دنیا کێشەی جۆراوجۆری هەیە. هەمووی ئەوانە وایان کردوە کە ئەو ڕێژیمە لە بارودۆخێکی تایبەت دابێ. بارودۆخێکی وا کە ناتوانێ وڵات ئیدارە بکا. زۆر سروشتتیە لە وەزعێکی وادا نابێ ئەگەری ڕووخانی بە کەم بگرین. بۆیە پێویستە لە بیری بە دیلی ئەو ڕێژیمەدا بین، بیر لەوە بکەینەوە کە ئەگەر بۆشایی دەسەڵات لە ئێراندا پێک بێ، ئێمە وەک کورد چ دەسکەوتێکمان دەبێ؟ ئەمە وا دەکا کە ئێمە وەکوو کورد، وەکوو بزووتنەوەی کورد لە ڕۆژهەڵاتی کوردستان، وەکوو ئەو ڕێکخراوانەی لەو بزووتنەوەیەدا بەشدارین، بیر لەو ئەرکانە بکەینەوە کە ئێستا دەکەونە سەرشانمان.\nچەند دیاردەی نەرێنی و شیاوی خەسارناسی:\n-شەڕی نێوخۆیی نێوان حیزب و ڕێکخراوەکان\n-وێکهەڵنەکردن لە نێوخۆی حیزبەکاندا\n-دوورکەوتنەوەی درێژماوە لە خەڵکی ڕۆژهەڵاتی کوردستان\n-تاکپەرستی وەک دیاردەیەکی سەرچاوەگرتوو لەم دۆخ و ڕابردوویە\nچەند نموونەیەک لە ناکارایی ئەمڕۆی بزووتنەوەی کورد:\n-لە بواری پێشمەرگایەتیدا،\n-لە بواری دیپڵۆماسییەوە،\n-لە بواری راگەیاندندا،\n-کەمتەرخەمی لە ئاست کۆمەڵێک کەیسی گرنگ،\nئەو گرفتانەی پێویستە ڕەخنەیان لێ بگرین و چارەسەریان بکەین:\n(* )ئەم بابەتە دەقی ئەو قسانەیە کە ڕۆژی ١٤ی دیسەمبری ئەمساڵ لە سمینارێکدا بە بۆنەی ٢٦ی سەرماوەز (ڕۆژی ئاڵا و ڕۆژی پێشمەرگە)، لە شاری کۆپێنهاگن لە وڵاتی دانمارک پێشکەشم کردن. ئەم باسە تەنیا پێشەکییەکەی لێ لادراوە و لە ڕووی ڕێزمانییەوە بۆ بڵاوبوونەوە بە شێوەی نووسین ئامادە کراوە.


شه‌ڕه‌که بۆکس له پارلمانی تورکیا - Mehr News Agency\nشه‌ڕه‌که بۆکس له پارلمانی تورکیا\nناسەی هەواڵ: 3875019 - Thu 12 January 2017 - 12:59\nمێدیاکانی تورکیا ڕایانگه‌یاند که به هۆی ئه‌ردۆغانه‌وه شه‌ڕه بۆکسێکی سه‌خت له پارلمانی ئه‌م وڵاته‌دا ڕووی دا.\nبه ڕاپۆرتی ئاژانسی مێهر له حوڕیه‌ت، نوێنه‌ره‌کنای پارلمانی تورکیا له میانه‌ی کۆبوونه‌وه‌ی شه‌وی ڕابردووی خۆیان که‌وتنه شه‌ڕه بۆکێسن له‌گه‌ڵ یه‌کتر.\nئه‌م شه‌ڕه به هۆی هه‌موار کردنه‌وه‌ی یاسای ژماره ۱۸ی تورکیاوه ڕووی دا. ئه‌م یاسایه گه‌ر هه‌موار بکرێته‌وه هه‌موو کار و باره‌کانی تورکیا ده‌چێته ژێر ده‌ستی سه‌رۆک کۆماری تورکیا که له ئێستادا ئه‌ردۆغانه.\nبه پێی ئه‌م ڕاپۆرته، نوێنه‌ره‌کانی پارتی داد و گه‌شه که زیاترین ده‌سه‌ڵاتیان له ده‌سته، له‌گه‌ڵ ئۆپۆزیسیۆنی ئه‌م وڵاته، واتا پارتی جه‌هه‌په‌ی کۆماری خواز له یه‌کتر تێک گیران و شه‌ڕێکی سه‌خت له نێوانیاندا دروست بوو.\nنوێنه‌ری کۆماری خوازه‌کان له سه‌ر ئه‌م بابه‌ته‌ی که پارلمانتاره‌کانی ئه‌که‌په ویستوویانه به نه‌هێنی پڕۆسه‌ی ده‌نگدان به‌ڕێوه ببه‌ن شه‌ڕه قسه‌یان ساز کرد و ئه‌مه‌ش دواجار بووه هۆی ئه‌وه‌ی که به سه‌ختی به بۆکسێن له یه‌کتر بده‌ن.\nهه‌ر به‌م هۆیه‌شه‌وه تاکوو ئێسته ته‌نیا ۳ له سه‌ر چواری پڕۆژه یاساکه هه‌موار کراوه‌ته‌وه و بڕیار وایه که ئه‌و به‌شه‌شی که ماوه‌ته‌وه له ڕۆژی ۱۲ی ژانڤییه ئه‌نجام ببێت.\nپڕۆژه پێشنیار کراوه‌که‌ی ئاکه‌په ۱۸ خاڵ له خۆی ده‌گرێت که گه‌ر هه‌ر هه‌موویان په‌سه‌ند بکرێت تورکیا به یه‌کجاره‌کی له سیستمی سه‌رۆک وه‌زیرانی و رلەمانیەوە دەبێتە سەرۆک کۆماری


دەستوری عیراق لە ماددەی 76 دا بایەخێكی زۆری بە پێكهێنانی فراكسیۆنە پەرلەمانییە گەورەكە داوە، چونكە سەرۆكی كۆمار كاندیدی ئەو فراكسیۆنە رادەسپێردرێ كابینەی تازە پێك بێنێ. ئەوەندەی مەسەلەكە پەیوەندیی بە كوردەوە هەیە، ئەمە یەكەم جارە كورد هەوڵ بدا بەشدار بێ لە پێكهێنانی فراكسیۆنە گەورەكەدا. لە هەر سێ ئەزمونی پێشووی پێكهێنانی كابینەی تازەدا، كورد لە دەرەوەی پرۆسەی پێكهێنانی فراكسیۆنە پەرلەمانییە گەورەكەدا بووەو هیچ هەوڵێكیش لەلایەن كوردەوە بۆ بەشداری كردن لە پێكهێنانی كابینەی تازەدا نەبووە. بۆیە ئێستا پرسیارەكە ئەوەیە كە ئایا پێویستە كورد بەشدار بێ لە پێكهێنانی فراكسیۆنە گەورەكەدا؟ ئایا پێكهێنانی ئەو فراكسیۆنە گەورەیە شایستەی ئەم هەموو هەوڵ و رەنجەیە؟ هۆی وروژاندنی ئەم پرسیارە بۆ ئەوە دەگەڕێتەوە كە بەشداری و بەشداری نەكردنی كورد لە پێكهێنانی فراكسیۆنە گەورەكەدا هیچ كاریگەریی لەسەر پشكی پۆستەكانی كورد نابێ. پشكی كورد بە بەشداری كردن لە فراكسیۆنە گەورەكەدا زیاد نابێ، بەشداری نەكردنیشی هیچ لەو پشكە كەم ناكاتەوە.\nلە راستیدا فراكسیۆنە گەورەكە هاوپەیمانییەكی كاتییە كە بە راگەیاندنی فراكسیۆنەكە دەست پێدەكاو بە پێكهێنانی كابینەی تازە كۆتایی دێ. ئەمەش بەم مانایە دێ كە تەمەنی هاوپەیمانییەكە لە باری ئاساییدا تەنها 30 رۆژەو ئەگەر پرۆسەكە تەگەرەی هاتە بەردەم، رەنگە تەمەنی هاوپەیمانییەكە دوو مانگ بێ. پاش پێكهێنانی كابینەی تازە، فراكسیۆنەكە هەڵدەوەشێتەوەو كەس كاری پێ نامێنێ. ئەمە ئەوە دەگەیەنێ كە فراكسیۆنە گەورەكە بەرەیەكی سیاسی نیە، هەروەك هاوپەیمانییەكی درێژخایەنیش نیە.\nبە شێوەیەكی كردەیی، پاش ئەوەی كاندیدی فراكسیۆنە گەورەكە دەست بە جموجوڵێكی چڕ بۆ پێكهێنانی كابینەكەی دەكا، دانوستانی پێكهێنانی كابینەكە لە فراكسیۆنەكەوە بۆ كاندیدەكە دەگوێزرێتەوە و ئەو كاندیدە سەرقاڵی دانانی بەرنامەی كابینەكەی دەبێ كە پێویستە ئەو بابەتانە لە خۆ بگرێ كە پێشتر لایەنە سیاسییەكان لە دانوستانەكانیاندا لەسەری رێك كەوتون. بەڵام هەر لەو قۆناغەدا دەشێ یاری بە رێككەوتنەكانی پێشوو بكرێ، بەتایبەتی كە پێكهاتە سەرەكییەكانی فراكسیۆنە گەورەكە دەستكراوەترو لە پێگەیەكی بەهێزتردا دەبن.\nهەرچەند ماددەی 76 ئەوەی سەپاندووە كە دەبێ زۆرینەی پەرلەمانتاران متمانە بە بەرنامەی حكومەت ببەخشن، بەڵام ماددەكە بەرامبەر بە جێبەجێ نەكردنی بەرنامەكە یان پەشیمانبونەوەی حكومەت لێی، قڕو قپی لێ كردووە. ئەمەش دۆخێكی وا دەخولقێنێ كە هیچ گەرەنتییەك بۆ جێبەجێ كردنی ئەوەی كە لایەنە سیاسییەكان پێشتر لەسەر رێك كەوتبون، لە ئارادا نەبێ.\nكورد ئەگەر لە دەرەوەی فراكسیۆنە گەورەكەش بێ، هەر دەبێ وتووێژ لەگەڵ كاندیدی فراكسیۆنە گەورەكە بكا، هەم بۆ دیاری كردنی ئەو پۆستانەی كە بەر كورد دەكەون هەم بۆ بردنی هەندێ لە داواكانی كورد بۆ ناو بەرنامەی حكومەت. كاندیدەكە دەسەڵاتی ئەوەی هەیە هەندێ لە داواكان رەت بكاتەوە، هەروەها دەشێ ئەنجومەنی نوێنەران متمانە بە هەندێ لەو داوایانە نەبەخشێ. لە كۆتاییشدا هەر چی كورد لەگەڵ لایەنە پێكهێنەرەكانی فراكسیۆنە گەورەكە لەسەری رێك كەوتووە، دەچێتە بەردەم سەرۆكی حكومەت كە بەپێی ماددەی 78 بەرپرسە لە جێبەجێ كردنی سیاسەتی گشتیی دەوڵەت، ئەویش لە چوارچێوەی یاساكانداو بەو چەشنەی كە بەگونجاوی دەزانێت، مامەڵە لەگەڵ داواكان دەكات.\nكورد لەو پاكیجەی كە پێشكەش بە لایەنە سیاسییەكانی كردووە، دەوروبەری 25 مەرجی بۆ بەشداری كردن لە فراكسیۆنە گەورەكەدا داناوە. ئەم ژمارە زۆری مەرجەكان، دەشێ ببێ بە مایەی دروست كردنی بەربەست لەبەردەم بەشداریی كورد لە پێكهێنانی فراكسیۆنە گەورەكەدا، جگە لەوەی كە دەشێ وێنەیەكی وا بۆ كورد بكێشێ كە لە هەوڵی قۆستنەوەی هەلی لێكترازانی ماڵی شیعەیەو خوازیارە زۆرترین دەستكەوت بۆ خۆی دابین بكات.\nئەم وێنەیە رەنگە دواتر، پاش پێكهێنانی كابینەی تازە، كاردانەوەی خراپی لێ بكەوێتەوەو بگاتە رادەی خۆ راپسكاندن لەو مەرجانەی كە شیعەكان بەنابەدڵی پەسندیان كردووە. دەشێ ئەم شێوازی مامەڵەیە بگاتە رادەی كاركردنە سەر پرۆسەی دروستكردنەوەی متمانە لە نێوان هەردوو لادا. لە دۆخێكی تایبەتدا، رەنگە زۆریی مەرجەكان وا لە شیعەكان بكا كارتی كورد بە كارتی سازانی ناوخۆیی بگۆڕنەوەو وایان لێ بكا سەودا لەگەڵ یەكتریدا بكەن نەك لەگەڵ كورددا. لە دۆخێكی وادا فراكسیۆنە گەورەكە بە بێ كورد پێك دەهێنرێ، بەڵام كابینەی تازە بە بێ كورد پێك ناهێنرێ. ئەمەش نیشانی دەدا كە رەوتی پرۆسەی سیاسی هەر لە دەستپێكەوە بە ئاڵۆزی دەمێنێتەوە.


کۆتاییەکی شاد! – بزاڤی خزمەت\nحەزرەتی یوسف لەو کاتەی براکانی بینی لە حاڵێکی پەرێشانی وەها کە چەشنی سواڵکەرێک داوای سەدەقەیان دەکرد، هەموو شتێک ئاشکرا بوو” یوسف بە براکانی وت: خۆ بیرتان دێت کە لە سەردەمی نەزانیدا چیتان بە یوسف و براکەی کرد؟ براکانیشی وتیان : مەگەر تۆ یوسفیت؟ ئەویش لە وەڵامدا وتی: بەڵێ من یوسفم، ئەمەش براکەمە، خودا لوتفی خۆی پشانی ئێمە داوە، گومان نیە لەوەی هەرکەسێک پارێزکاربێت و لە خودا بترسێت و ئارامگربێت، هیچ کاتێک کەسانی چاکەکار بێ پاداشت ناهێڵێتەوە. براکانیشی وتیان: وەڵڵاهی خودا پلەی تۆی لە ئێمە بەرزتر کردۆتەوە و ئێمە هەمیشە خراپەکار بووین. یوسفیش لە وەڵامدا وتی: ئێوە ئەمڕۆ لۆمە ناکرێن، خودا لە گوناحەکانتان خۆش دەبێت، ئەو میهرەبانترینی هەموو میهرەبانەکانە. ئێستا ئێوە بڕۆن و ئەم کراسەی من لە دەموچاوی باوکم بخشێنن با چاوەکانی چاک ببێتەوە. دواتر هەمووتان پێکەوە وەرن بۆ لای من. کاتێک کاروان کەوتە ڕێ، باوکی یوسف بە کەسانی چواردەوری وت: دەترسم پێم بڵێن شێت بوویت بەڵام من وا بۆنی یوسف دەکەم، کەسانی چواردەوریشی وتیان؛ سوێند بە خودا تۆ هەر لەسەر بەیتوبالۆرەکی جارانیت. کاتێک کوڕەکانی بە هەواڵی پڕ مژدەوە گەڕانەوە و کراسەکەی یوسفیان لە دەموچاوی دا، چاوەکانی چاک بوونەوە، یەعقوبیش لەم کاتەدا بە کوڕەکانی وت: من بە ئێوەم نەوت شتابێک لە خوداوە دەزانم کە ئێوە نایزانن؟ ئەوانیش داوایان لە باوکیان کرد کە لە خودا بۆیان بپاڕێتەوە هەتا لە گوناحەکانیان خۆش بێت و وتیان: باوکە ئێمە بە ڕاستی تاوانبارین. باوکیشیان وتی کەوا دواتر داوای لێخۆشبوونیان بۆ دەکات و خوداش لێبوردەترین و میهرەبانترینی هەموو بەخشندەکانە. کاتێک دایک و باوکی چوونە میسر، کوڕەکەیان وتی بە یارمەتی خودا بێنە ناو میسرەوە و کاتێک گەشتنە شوێنی خۆیان، دایک و باوکی لەسەر کورسی فەرمانڕەواییەکەی دانیشاند. لێرەشدا هەموویان لەبەردەمیدا بە سوژدەدا کەوتن. یوسفیش بە باوکی وت: باوکە گیان ئەمە ڕاڤەی ئەو خەوە بوو کە کاتی خۆی بینیم، خودا خەوەکەی هێنایە دی. جگە لەوەش لە دوای ئەوەی شەیتان نێوانی من و براکانمی تێکدا و پاشان لە زیندانیش ڕزگاری کردم، پاشان بە لوتفی خۆی ئێوەی لە ناوەڕاستی بیابانەوە هێنایە ئێرە و پێتان شادبوومەوە”(سورەتی یوسف).\nبە گوێرەی هەندێک لە گێڕانەوەکان حەزرەتی یوسف و پاشای و میسر و ٤ هەزار سەرباز و ژمارەیەکی زۆری خەڵک، دەچنە پێشوازی هاتنی خانەوادەکەی حەزرەتی یوسف، حەزرەتی یەعقوب بەسەر شانی یەهودای کوڕیەوە دەڕۆشت، لە یەهودای پرسی کەوا ئەو پاشایەی لە دوورەوە دیارە حەزرەتی یوسفە یان نا، کوڕەکەشی لە وەڵامدا وتی، نەخێر ئەوە پاشا نیە ئەوە کوڕەکەتە…” کاتێک بەیەکگەشتن، حەزرەتی یەعقوب سڵاوی کرد و وتی: سڵاوت لێبێت ئەی لابەری خەمەکان. هەردووکیان باوەشیان بە یەکدا کرد و لەو شوێنە تایبەتەی بۆی دابینکردبوون پشوویاندا.\nگەر سەرنج لە قسەکانی حەزرەتی یوسف بدەن، خستنە ناو بیرە ئاوەکە و ڕزگاربوونی لە زیندان لەلا هاوسەنگە و بە ئیحسان و چاکەی خودا لەگەڵ خۆی لێکیدەداتەوە! هەروەها بۆ ئەوەی براکانی شەرمەزار نەکات، باسی فڕێدانە ناو بیرە ئاوەکەوە ناکات و ڕووداوەکە بە فێڵی شەیتان لە هەموویان ناو دەبات!\nئەم چیرۆکە قەشەنگە بەم شێوەیە کۆتایی دێت” پەروەردگارا تۆ بە لوتفی خۆت هەندێک هێز و دەسەڵاتت پێبەخشیوم، هەروەها لە لێکدانەوە و ڕاڤەی خەویش شارەزات کردووم، تۆ لە هەردوو دونیادا دۆستی منیت و بە موسولمانی بممرێنە و بمگەیەنە بە ریزی چاکەکارن”.\nسەرنج لەوە بدەن کە حەزرەتی یوسف سەرەڕای ئەوەی لە میسردا بۆتە وەزیر و بە دایک و باوک و براکانیشی شادبۆتەوە، بەڵام لەو کاتەشدا دەزانێت هەموو خۆشیەکانی دونیا فانی و تیاچووە، هەربۆیە داوا لە خودا دەکات کە بیباتەوە بۆ لای خۆیی و لە ڕیزی چاکەکاران دایبنێت و لەو ساتە خۆشەی ژیانی دونیاشدا نیازی بەهەشت و بینینی جەنابی حەق دایگرتووە…\nجەنابی حەق ئەم نزایەی بە نیسبەت هەموومانەوە قبوڵ بکات.\nکەناڵێکی ئەمریکی ڕاپۆرتێک لەسەر ژیانی مامۆستا فەتحوڵڵا گولەن ئامادە دەکات\nهاوسۆزانی خزمەت لە بەرامبەر ئەم زوڵمە بێ هاوتایەشدا لە بەرامبەر کەس دەستێک بەرز ناکەنەوە


هه‌ڵاڵه و ئاره‌زوویه‌کی ترساو (بەشی کۆتایی)\nلەیلا ساڵحی 6 / 9 / 2018\nله ڕۆمانی گروه‌ی به‌ختی هه‌ڵاڵه‌دا، جگه له هه‌ڵاڵه ژنانی دیکه‌ش هه‌ن که هه‌رگیز وه‌ک ئه‌و بیر ناکه‌نه‌وه و وه‌ک ئه‌ویش ناژین. ژنانی نه‌ریتی که واتای وه‌ک رابردوو، خه‌یاڵ، خامۆش، مات و بێده‌نگ بوون. گریان، ئاره‌زووی هه‌بوونی خانوو یان سه‌رپه‌نایه‌ک، کاری ماڵێ و منداڵداری و شت چنین بۆ مێرده‌کانیان و...هتد... ته‌نگی پی هه‌ڵچنیون.\n«سه‌عاده‌ت» یان «ڕه‌عنا»، هه‌ردووک ژنه‌که‌ی «حه‌مه ڕه‌شیدئاغا» ڕاست به‌و جۆره‌ن. هیچیان نایانهه‌وێ ماڵیان لێ بشێوێ و پێیان وایه ده‌بێ سه‌رپه‌نایه‌کیان بێ که نیشانه‌ی ڕاوه‌ستان و نه‌جووڵان و سه‌قامگیربوونه و ته‌نانه‌ت ڕه‌عنا ڕازییه هه‌وێ ساری بکێشێ بۆ ئه‌وه‌ی له ماڵێکدا حه‌مه‌ڕه‌شیدئاغا بیپارێزێ. سه‌عاده‌تیش زۆر جاران بێ هۆگر ده‌بێ و هه‌میشه هه‌وڵ ده‌دا فه‌رمانی مێرده‌که‌ی به‌جێ بێنێ و منداڵه‌کان به‌وه مه‌جبوور کا شه‌ڕه‌فی بابیان بپارێزن و له قسه‌ی ده‌رنه‌چن. ئاره‌زووی ئه‌و ته‌نیا هه‌بوونی ئه‌وه‌نده هێمنایه‌تییه له ماڵدا. ئه‌وه له کاتێک دایه که حه‌مه‌ڕه‌شید ئاغا ڕاست وه‌ک که‌سایه‌تیی پیاوی ڕۆمانی «شوهر آهو خانم» به دزییه‌وه ژنی به‌سه‌ر دێنێ. واته ئه‌و ژنه ده‌سته‌وه‌ستانانه هه‌ر ده‌ڵێی شیاوی ئه‌و جۆره به‌که‌م دانانه‌ن. ئه‌وان خۆیان به به‌رپرس له‌هه‌مبه‌ر کۆمه‌ڵگه‌دا دانانێن و پێیان وایه به‌ده‌ر له بنه‌ماڵه به‌رپرسایه‌تییه‌کی دیکه‌یان نییه و ڕۆڵێکی کۆمه‌ڵایه‌تی بۆ خۆیان ناناسن. کۆمه‌ڵگه‌ش خۆی له‌هه‌مبه‌ر ئه‌وان به‌به‌رپرس نازانێ و هه‌ر ناشیان بینێ.\nگوڵاڵه خوشکی هه‌ڵاڵه ته‌واوی خواستی، گه‌یشتن به ئه‌وینداره‌که‌ی و وه‌ک گوتمان به‌خته‌وه‌ری بنه‌ماڵه‌ییه که بۆشی ده‌سته‌به‌ر ده‌بێ. واته به‌و پێیه ده‌کرێ بڵێین ڕه‌نگه کۆمه‌ڵگه‌ی کوردی ورده ورده به‌وه ڕاهاتبێ که مافی هه‌ڵبژاردنی ژیان بدا به ژن، به‌ڵام ده‌کرێ بڵێن ئه‌گه‌ر چاوێک له واقعییه‌تی کۆمه‌ڵگه‌ی کوردی ده‌که‌ین ئێستاش له زۆربه‌ی ناوچه‌کان ئه‌و شته مه‌حاڵه و ناگونجێ.\nهه‌ڵاڵه له‌گه‌ڵ ئه‌وان جیاوازه. ئه‌و نوێنه‌ری ژنێکی مودێڕنه که ئاواته‌خوازی سه‌ربه‌خۆیی کۆمه‌ڵایه‌تی و ئابوورییه و چیرۆکنووسینی دکتۆر سه‌عید، واته مه‌یل به ئافراندنی ئه‌ده‌ب به لای ئه‌وه‌وه شتێکی گرینگ و جێی ڕێز و سه‌رنجه. ئه‌و به هیوای پێشکه‌و‌تن و داهاتوویه و گه‌ڵاڵه‌ی بۆ داده‌ڕێژێ و ده‌خوێنێ. ئه‌و هه‌وڵ ده‌دا ده‌وری ژاندارک بگێڕێ و بتوانێ له ڕۆڵی ژنی نێو رۆمانه‌که‌دا، ڕۆڵی قاره‌مانێکی به‌ناوبانگیش بنوێنێ.\nنووسه‌ری ڕۆمانی گره‌وی به‌ختی هه‌ڵاڵه توانیوێتی که‌سایه‌تیی ژنێکی نوێ و جیاواز له ڕۆمانه‌کانی پێشووی کورد بخوڵقێنێ که خواست و هه‌ستی جیاوازه و لێواولێوه له ئاره‌زووی گه‌شه‌ی کۆمه‌ڵایه‌تی و توانیوێتی له خواستی به‌خته‌وریی بنه‌ماڵه و عه‌شق به‌رزتر بڕوا و سنووری ئاره‌زووه نه‌ریتییه‌کانی ژنانه تێک بشکێنێ. به‌ڵام ئاخۆ ئه‌و توانای زه‌ینی و کۆمه‌ڵایه‌تیی گه‌یشتن به‌و خواستانه‌ی هه‌یه؟\nئێستا لاپه‌ڕه‌ی ١٩٧ی ڕۆمانه‌که هه‌ڵ ده‌ده‌ینه‌وه که بڕیاره له‌وێدا هه‌ڵاڵه ڕۆڵی ژاندارک بگێڕێ: «... هه‌ڵاڵه ئاواته خواز بوو زوو ئه‌و مه‌حکه‌مه‌یه کۆتایی پێ بێ و هه‌ڕه‌شه و گوڕه‌شه‌ی قازی و قه‌شه‌کان ببڕێته‌وه. حه‌زی ده‌کرد خۆی له چاو و نیگای پڕ ستایشی ئه‌و هه‌موو خه‌ڵکه قوتار بکا. ده‌ستی برایمۆک بگرێ و دوو به دوو بڕۆن بۆ سه‌ر کانیی عاشقان... دیسان دیالۆگه‌که‌ی له بیر چووبۆوه. دیسان برایمۆک به جووڵه‌ی ده‌م و لێوی، هه‌وڵی ده‌دا وه‌ک ده‌رهێنه‌ر یارمەتیی بدا»\nقسه‌کانی ژاندارک: «من وه‌ک کچێکی ئاییندار به ئه‌مری خودای گه‌وره له پێناوی ڕزگاریی نیشتمانه‌که‌مدا جه‌نگاوم. خه‌ڵک چاوه‌ڕوانیی سووتان و مه‌رگێکی قاره‌مانانه‌یان له ژاندارک ده‌کرد، به‌ڵام سووتان و مه‌رگی هه‌ڵاڵه نه‌ته‌نیا قاره‌مانانه نه‌بوو، به‌ڵکوو گاڵته‌جاڕانه‌ش بوو... ده‌تگوت ده‌ورێکی کومێدی ده‌گێڕێ. کومێدییه‌کی بێتام. برایمۆک له‌وه نائومێد بوو که ژاندارک قاره‌مانه‌تی بنوێنێ، بۆیه دیسان خۆی ده‌نگی هه‌ڵبڕییه‌وه: ئه‌مه ئاگری دۆزه‌خی خودا نییه. ئه‌مه مه‌رگ و سووتانه له پێناوی...»\nهه‌ڵاڵه کاتێک به خواستی خۆی ئاماده ده‌بێ ڕۆڵی ژاندارک بگێڕێ، له کوردستانه، به‌ڵام ئه‌و توانای هه‌زمکردنی چاوانی پڕ له ستایشی ته‌ماشاوانه‌کانی نییه و ئاره‌زووی هه‌یه له شانۆکه بچێته ده‌ره‌وه. دیسان ئه‌وه برایمۆک، واته دڵداره‌که‌یه‌تی که لێره‌دا باسکی یاریده‌ده‌ره و ئه‌و نیوه‌ی هه‌وه‌ڵی کۆمه‌ڵگه‌یه که بیر و ڕای جیاوازی هه‌یه و هیواداره «ئانیما»که‌ی واته ژنه ئاڕمانییه‌که‌ی بتوانێ ده‌وری ژاندارک بگێڕێ. دیسان وه‌بیر قسه‌ی ئیریگارای ده‌که‌وینه‌وه که پێی وابوو ژنان بۆ شوناسی ڕه‌گه‌زی خۆیان و ته‌نانه‌ت قسه‌کردنیش ده‌بێ له زمانی پیاوانه یارمه‌تی وه‌رگرن. به‌ڵام به پێی ڕووداوه‌کان ته‌نیا پیاوێک که باسکی یاریده‌ده‌ره بۆ هه‌ڵاڵه، برایمۆکه، که شتێک جگه له کۆمه‌ڵگه؛ واته هێژمۆنی سیاسیی زاڵ بواری پێ نادا تا نیوه‌ی دووهه‌م زیندوو کاته‌وه.\nژاندارک ئه‌و ڕزگاریده‌ره‌ی وڵاتی دایک و بابی خۆی بوو که به‌هۆی هه‌وڵدان و له خۆبوردوویی خۆیه‌وه بۆ به‌قاره‌مان بوون کۆمه‌ڵگه ده‌یکوژێ. به‌ڵام هه‌ڵاڵه وێڕای هه‌وڵدانی باسکی یاریده‌ده‌ریش ته‌نانه‌ت ناتوانی لاسایی ئه‌و بکاته‌وه.\nبه‌شێک له ئاواته کۆمه‌ڵایه‌تییه‌کان له واقیعی کۆمه‌ڵگه‌دا هه‌رگیز ده‌سته‌به‌ر ناکرێ و ته‌نیا به ڕوخساری ژنی قاره‌مانه‌وه (فه‌رافکه‌نی) ده‌کرێ. ئه‌وسا ژنی قاره‌مان ده‌بێ ده‌سته‌مۆی کاره‌ساته‌کانی ڕیوایه‌ته‌که بێ و پاشان نووسه‌ری ئا‌فرێنه‌ری ئه‌و دۆخه‌ش ئه‌و شته‌ی وا له ڕاستیدا بۆی نالوێ و له خه‌یاڵیشدا بۆی ناگونجێ و ناچاره قاره‌مانه‌که‌ی بکووژێ. «هێلێن سێکسۆ» پێی وایه هه‌ڕه‌شه‌ی کوشتن له قاره‌مانی ئاره‌زووی مه‌حاڵ له ڕاستیدا ئه‌مرکردنه به بێده‌نگی و کپ مانه‌وه. ده‌نگدانه‌وه‌ی ئه‌و جۆره بارودۆخه له ده‌قه ئه‌ده‌بییه‌کاندا، له ڕاستیدا ڕوخساری وا له ژنان ده‌نوێنێ كه ڕاسته‌قینه نین، به‌ڵکوو ته‌نیا ئاره‌زوو یان ئه‌ندێشه‌یه‌کن که چوونه‌ته کڵێشه‌یه‌کی بێ هێزه‌وه. هه‌ڵاڵه ناتوانێ بۆ ژاندارک کڵێشه‌یه‌کی به‌هێز بێ، چونکه له خۆی ڕانابینێ. ئه‌و له به‌شی یه‌که‌می شانۆکه‌دا سه‌رکه‌وتوو ده‌بێ، به‌ڵام کاتی کوشتنی ژاندارک که ته‌نیا شانۆیه‌کیشه ده‌ڵێ: «پێم وابوو خه‌ریکن به‌ڕاست ده‌مسووتێنن و ده‌مکوژن.»\nئه‌وه به‌و مانایه‌یه که ترس و دڵه‌ڕاوکێ له حوکمه ناحه‌ق و دژه مافه‌کانی کۆمه‌ڵگه و مه‌حکوومکردن به نه‌مان ته‌نانه‌ت له شانۆشدا هه‌ر هه‌ڕه‌شه له ژن ده‌کا و به‌ربه‌ستی ژنه بۆ ده‌ورگێران له‌و ڕۆڵانه‌ی که ڕه‌نگه قاره‌مانانه بن. که‌وابوو هه‌ڵاڵه ئه‌و کچه به توانایه نییه که ده‌ست له گیانی بشواته‌وه و بتوانێ ئامانجێکی وا به‌شکۆی بێت. داخۆ بڵێی هۆی سه‌ره‌کیی ئه‌و باسه‌ش ئه‌وه بێ که کۆمه‌ڵگه یه‌ستا نه‌یتوانیوه ڕووحی ڕزگاریخوازیی له کچاندا تا ڕاده‌ی له‌خۆبووردوویی بخوڵقێنێ یان قاره‌مانانی ڕۆمانه‌که نه‌یانتوانیوه ڕه‌ها بن و له ئه‌ڵقه‌ی ئه‌ندێشه‌ی نووسه‌ر ده‌رباز بن؟ داخۆ نووسه‌ر چه‌نده بواری داوه قاره‌مان ده‌رباز بێ و خۆی کاره‌ساته‌کان بئافرێنێ؟\nبه‌ڵام جگه له کۆمه‌ڵگه و نووسه‌ر، نه‌ریته کولتوورییه‌کانیش ده‌توانن هۆکار بن. هه‌رچه‌ند هه‌ڵاڵه هه‌وڵ ده‌دا به ئاوه‌ز و ئاواتی سه‌ربه‌خۆیی و خۆسالارییه‌وه به‌رهه‌ڵستی ئه‌و ڕوانگه‌یه بێت وا ئاره‌زووی شکۆی ئه‌وی به‌لاوه پووچ و بێ نرخه، به‌ڵام هه‌ڵکشانی ژنان له په‌راوێزه‌وه بۆ ناوه‌ندی جیهانێک که هه‌موو تواناکانی ئه‌و به ڕه‌سمییه‌ت ده‌ناسێ و بایه‌خی پێ ده‌دا، ڕێگه‌یه‌کی دژوار و دوور و درێژه، ئه‌ویش بۆ ژنانی کۆمه‌ڵگه‌یه‌ک که زۆربه‌یان ته‌واو خوێنده‌وار نین و زۆر جار هه‌ر وه‌ک که‌ره‌سه‌یه‌کی جینسی چاویان لێ ده‌کرێ.\nبه گوته‌ی ڕاویی ڕۆمانه‌که: «هه‌ڵاڵه هێشتا پاش ده ساڵ ئێوارانی ئه‌وێی -واته کوردستانی- له‌بیر مابوو، ڕه‌نگه کاتێک ئه‌وێی به جێ هێشتبوو و هاتبووه ئێره، ئێوارانی ئه‌وێی له‌گه‌ڵ خۆی هێنابوو، دڵته‌نگییه‌کانیشی، خه‌مه‌کانیشی.»\nئێواره وه‌ک سێمبولی ڕۆژاوا و سه‌ره‌تای تاریکی، یادگارێکه که هه‌ڵاڵه له‌گه‌ڵ خۆی بۆ هه‌نده‌رانی ده‌با و ناتوانێ لێی دابڕێ. ناتوانێ به ته‌واوی ئه‌و شتانه‌ی وا له ڕابردوو دا ناڕه‌حه‌تی کردووه له بیر به‌رێته‌وه، یه‌ستا ئازاری ده‌ده‌ن. واته هه‌ڵاڵه هه‌رچه‌ند هه‌وڵ ده‌دا ژنێکی مودێڕن بێ و له گه‌ڵ کۆمه‌ڵگه‌ی ئازاددا بڕواته پێشێ، به‌ڵام زه‌ینییه‌تی یه‌ستا هه‌ر داخداره و له نه‌ریته ئازارهێنه‌ره‌کان نه‌پرینگاوه‌ته‌وه، ئه‌وانه‌ش ده‌بنه به‌ربه‌ست بۆ ئه‌وه‌ی ئه‌و به ته‌واوی ژنێکی به توانا بێ. به تایبه‌ت که به گوته‌ی خۆی ده‌ڵێ: «نازانم بۆ وه‌ک دایکم هه‌ندێ جاران له خۆمه‌وه ده‌گریم». واته نه‌یتوانیوه به ته‌واوی له دایکی، که نوێنه‌ری دایکی نه‌ریتییه و ئاستی خواسته‌کانی نزم و بچووکن، داببڕێ و به ته‌واوی جیاواز بێ.\nله گره‌وی به‌ختی هه‌ڵاڵه‌دا به وته‌ی ڕه‌عنا چاره‌نووس نه‌گۆڕه و چاڵێکه له به‌رده‌می هه‌ڵکه‌نراوه و ده‌بێ ژن بکه‌وێته ناوییه‌وه، ته‌ڵه‌یه‌که له به‌رپێی داندراوه و ده‌بێ ژن پێوه‌ی بێ. داخۆ دیسان نواندنه‌وه‌ی ژن له‌و رۆمانه‌دا، دیسان به‌رهه‌مهێنانه‌وه‌ی ئیدئۆلۆژی زاڵی جینسییه یان نووسه‌ر ده‌یهه‌وێ دژی ئه‌و ئیدئۆلۆژییه ڕاوه‌ستێ؟ دیاره به پێی ئاکامی ڕۆمانه‌که نووسه‌ر دوو جۆر ئاراسته‌ی بۆ کاره‌ساتی کوشتنی هه‌ڵاڵه هه‌یه. یه‌که‌میان ئاراسته‌ی کۆمه‌ڵگه‌ی کوردییه که بابی هه‌ڵاڵه له‌وێدا یه‌کجار تووڕه‌یه له مه‌جید، چونکه نه‌یتوانیوه شه‌ڕه‌فی ئه‌و که هه‌ڵاڵه‌یه بپارێزێ و به‌بێ ئه‌وه‌ی ته‌نانه‌ت له حاڵی هه‌ڵاڵه‌ش بپرسێ نیگه‌رانی ئابڕووچوونه‌که‌یه و گیان و خواست و ئاره‌زووی هه‌لاڵه ته‌نانه‌ت هیچ بایه‌خێکی به لای بابییه‌وه نییه.\nئاراسته‌ی دووهه‌م زمانی سوئێدییه که ڕووداوه‌که به «کاتاستڕۆف» واته کاره‌سات باس ده‌که‌ن و پێیان وایه هاتنی په‌نابه‌ره سه‌ر ڕه‌شه‌کان به‌و دیارییه جیناییانه‌وه هه‌ڕه‌شه‌یه‌که بۆ سه‌ر کۆمه‌ڵگه‌که‌یان. له لایه‌کی دیکه‌شه‌وه شاعیرێکی کورده له ته‌له‌ویزیۆنی لۆکاڵیی سوئێددا که ده‌ڵێ ته‌نانه‌ت پیاوانی شۆڕشگێڕ و ڕۆشنبیریش ده‌سه‌ڵات دژی ژن ده‌خه‌نه گه‌ڕ. یه‌کێک وه‌ک شێرزاد به کوشتن، یه‌کێک وه‌ک حه‌مه‌ڕه‌شیدئاغا به دنه‌دانی شێرزاد و یه‌کێک وه‌ک مام و براکانی هه‌ڵاڵه به دنه‌دانی بۆ ئه‌وه‌ی هه‌ڵاڵه توندوتژیی مێرده‌که‌ی ته‌حه‌ممول بکا. ته‌نانه‌ت دکتۆر سه‌عیدیش تاوانباره. دیاره ئیدئۆلۆژیی زاڵی جینسی دیسان دووپات بۆته‌وه، به‌ڵام نووسه‌ر وه‌ک ڕاوی  له کڵێشه‌ی دوکتور سه‌عیددا ئیدئۆلۆژییه‌که ڕه‌ها ناکا. نووسه‌ر دان به‌وه داده‌نێ که ته‌نانه‌ت ڕووناکبیره‌کانیش ناتوانن مافی ده‌سه‌ڵاتدار بوون به سه‌ر ژندا له کیس بده‌ن و هه‌ر وه‌ک هه‌میشه ژیانی ژن به مڵکی ته‌وای خۆیان ده‌زانن و له ئاکامدا «کاتاستڕۆف» ده‌خوڵقێ. کاتاستڕۆفێک که به‌رهه‌می مێژوویه، چونکه ئه‌وه خه‌نجه‌رێکی مێژوویی و به لای بابی هه‌ڵاڵه‌وه به نرخی مێژووی کورده که زگی هه‌ڵاڵه هه‌ڵ ده‌دڕێ و مافی ژیانی لێ ده‌ستێنی و پیاوی کورد ناتوانێ نه‌ریته مێژووییه‌کان داببڕێ. ته‌نانه‌ت ئه‌گه‌ر به نرخی کوشتنی خۆشه‌ویستترین ژنیش بێ.\nمردن یا کوشتنی هه‌ڵاڵه له‌و ڕۆمانه‌دا ده‌بێته هۆی ئه‌وه‌ی ژن دیسان بێبه‌ش بێ له پێکهێنانی نیزامێکی کولتووری و دیسان ئه‌وه بنوێندرێ که ژنان ته‌نیا به جۆرێک ده‌توانن له ڕۆمانه‌کاندا بپارێزرێن که له باری ئه‌خلاقییه‌وه باشترین و گوێڕایه‌ڵترین بن، تا هێمنایه‌تی ژیانیان ده‌سته‌به‌ر بکرێ. دیاره وه‌کی گوتمان به ڕای من نووسه‌ر به‌و گێڕانه‌وه‌یه به‌رهه‌ڵه‌ستی ئه‌و ئیدئۆلۆژییه زاڵه جنسییه بۆته‌وه.\nگره‌وه‌ی به‌ختی هه‌ڵاڵه ئه‌و ڕۆمانه‌یه که به‌بێ دابڕان له نه‌ریته کولتوورییه‌کان هه‌وڵی داوه ڕووبه‌ڕوو بوونه‌وه‌یه‌کی ڕه‌خنه‌گرانه‌ی له دژی نه‌ریته‌کان بێ و کۆمه‌ڵگه هان بدات به خۆیدا بچێته‌وه و بیروڕای خۆی له‌مه‌ڕ ژنه‌وه بخاته ژێر تیشکی ڕه‌خنه‌وه. به‌ڵام ئایا ته‌مه‌نی کوشتنی ژنان له پێناو خواسته‌کانیان ئه‌و جۆره‌ی که له ڕابردوودا به زمانی فۆلکلۆر تیئۆریزه بووه تا که‌ی له ئه‌ده‌بیاتی نووسراودا ده‌وام دێنێ؟\nهه‌ر وه‌ک به وته‌ی «پیاژه» کایه‌کردنی منداڵه‌کان بۆخۆی جۆرێک پرۆڤه‌کردنی پێوه‌ندییه کۆمه‌ڵایه‌تییه‌کانه، ئایا ده‌کرێ ئه‌و بواره بۆ خوێنده‌واری کورد هه‌بێ که لانی که‌م ئه‌و ئاره‌زووه کۆمه‌ڵایه‌تییه ورده ورده پرۆڤه بکات؟\nداخۆ ڕیساله‌تی ڕۆمانه‌کان وه‌ک له سه‌ره‌تادا گوتمان به‌و شێوه‌یه ئاڵوگۆڕی به‌سه‌ر دادێ که ئه‌وجاره‌یان له نه‌ریته ئه‌ده‌بییه‌کان بترازێن و پلانی ئه‌ندازیاری ئه‌ده‌بی_کۆمه‌ڵایه‌تییه‌کی دیکه‌یان بۆ قاره‌مانه ژنه‌کان هه‌بێ و نووسه‌ر ئه‌و جار ناچار نه‌بێ قاره‌مانه‌که‌ی بکوژێ. داخۆ هونه‌ر به‌و هه‌موو ده‌سه‌ڵاته ئیستاتیکییه‌وه که هه‌یه‌تی توانای تێپه‌ڕاندنی نه‌ریته ئه‌ده‌بییه‌کانی هه‌یه؟ به‌و جۆره‌ی که هه‌ڵاڵه توانی له خواسته نه‌ریتییه‌کان بترازێ. ئه‌ده‌بیاتی داهاتوو وا ده‌کا ڕووحێکی یه‌کگرتووی کۆمه‌ڵایه‌تیی وا به دی بێنێ که ژنه‌کان له خۆیان ڕاببینن ڕۆڵی ژاندارک پرۆڤه بکه‌ن؟


دۆستێکی دێرینی حیزبی دێموکراتی کوردستانی ئێران کۆچی دوایی کرد\nزایینی: ٣٠-١١-٢٠١٦ - هەتاوی: ١٣٩٥/٠٩/١٠ - ١٣:٠١ تاران قه‌باره‌ی فۆنت:\nکوردستان میدیا: دۆستێکی دێرینی حیزبی دێموکراتی کوردستانی ئێران لە ناوچەی بۆکان بەهۆی ڕاوەستانی دڵیەوە کۆچی دوایی کرد.\nبەپێی هەواڵی گەیشتوو بە ماڵپەڕی کوردستان میدیا؛ سوڵتان سوڵتانی کاده‌روێشی، دۆست و لایەنگری له‌مێژینه‌ی حیزبی دێموکرات و برای شه‌هید ڕۆسته‌م مه‌حموودی، خه‌ڵکی شاری بۆکان، رۆژی یه‌کشه‌ممه ڕێکه‌وتی ٧ی سه‌رماوه‌ز، به هۆی ڕاوه‌ستانی دڵیەوە کۆچی دوایی کرد.\nکاک سوڵتان پاش شۆڕشی گه‌لانی ئێران وه‌ک بنه‌ماڵه‌یەکی حیزبی و لایەنگرێکی حیزبی دێموکرات به هۆی چالاکی و پێوەندییەکانیەوە دوو ساڵ ده‌که‌وێته به‌ندیخانه و به دوای ئازادبوونی له زیندان و شه‌هیدبوونی برا گه‌وره‌کەی واتە کاک ڕۆسته‌م مه‌حموودی، جگە لە سەرپەرستیی ماڵ و منداڵی خۆی، ئەرکی بەخێوکردن و پارێزگاری کردن لە منداڵه‌کانی براکه‌شی دەگرێتە ئەستۆ.\nناوبراو تا دوایین ساته‌کانی ژیانی به ڕێبازی شه‌هیدانی گه‌ل و نیشتمان وه‌فادار مایەوە و هەمووکات بە شانازییەوە باسی لە برا شەهیدەکەی و ڕێبازەکەی دەکرد.\nحیزبی دێموکراتی کوردستانی ئێران سەرەخۆشی لە بنەماڵە و خزم و کەسوکاری ناوبراو دەکات و خۆی بە شەریکی خەم و پەژارەیان دەزانێت.


ئاخۆ کەوتوونەتە بەر توندوتیژیی یان دەسدرێژیی؟ نووسینگەی راوێژکاریی خێزان دەتوانێت یارمەتی ئێوە بدات - Dinutvei.no - Nasjonal veiviser ved vold og overgrep\nیارمەتی کەسانی دووچاربووی تاوان\nئاخۆ کەوتوونەتە بەر توندوتیژیی یان دەسدرێژیی؟ نووسینگەی راوێژکاریی خێزان دەتوانێت یارمەتی ئێوە بدات\nئاخۆ لە ماڵدا دەمەقڕێ و ناکۆکی دەبینن؟ ئاخۆ هاوسەری ئێوە توندە یان ئێوە کەوتوونەتە بەر دەسدرێژیی؟ ئاخۆ توندوتیژیی نێوان دایک و باوکی خۆتان بینیوە؟ ئەگەر بەڵێ، لە نووسینگەی راوێژکاریی خێزان یارمەتی وەرگرن.\nنووسینگەی راوێژکاریی خێزان یارمەتی و رێنوێنی پێشکەشی هاوژینەکان و خێزانەکانی تووشیاری کێشە، ناکۆکی یان قەیران دەکات. نووسینگەی راوێژکاریی خێزان کێشەکانی پێوەندیدار بە توندوتیژیی و تووڕەیی لێکدەداتەوە. هەندێ لە نووسینگەکان بەرپرسی پێشکەشکردنی خزمەتگوزرایی تایبەتی بۆ قوربانیان/تووشبووانی توندوتیژین.\nبۆ گرتنی سەرە یان وەرگرتنی زانیاریی لەسەر خزمەتگوزارییەکانی نووسینگەی راوێژکاریی خێزان دەتوانن پەیوەندی بکەن بە نزیکترین نووسینگەی راوێژکاریی خێزان. لە کاتی قەرەباڵغیدا پێشترێتی بە خێزانەکان و منداڵانە.\nخزمەتگوزاریی نووسینگەی راوێژکاریی خێزان جۆراوجۆرە و رەنگە بریتی لەو بابەتانەی خوارەوە بێت\nچارەسەریی هاوژین، چارەسەریی خێزان،\nخولەکانی بەڕێوەبەرایەتی توندوتیژیی و رێنوێنی بەڕێوەبەرایەتی توندوتیژیی تایبەتی دایکوباوک\nنێوبژیوانی بۆ بابەتەکانی جیایی و پچڕانی پێوەندیی، رێنوێنی لە بواری هاوکاری دایکوباوک و مافەکانی چاوپێکەوتن\nراوێژکاریی دایکوباوک و دیکەی بەرنامەکانی پێوەندیدار بە پێوەندییەکان\nلە نووسینگەی راوێژکاریی خێزاندا دەروونناس، کارناسانی پەروەردە و یارمەتیدەرانی کۆمەڵایەتی پسپۆڕ لە کاروباری خێزاندا چالاکی دەنوێنن. فەرمانبەران دەبێت زانیاریە نهێنیەکانی ئێوە بپارێزن و، بێجگە لەو بابەتانەی کە گیان و سڵامەتی ئێوە دەخەنە مەترسیەوە، نابێت زانیارییەکانی ئێوە بە بێ رێگەپێدانی خۆتان بە کەسانی تر بدەن. ئەگەر نووسینگەی راوێژکاریی خێزان نەتوانێت یارمەتی پێویستی ئێوە پێشکەش بکات، رەنگە ئێوە بە دامەزراوەیەکی تر بناسێنێت. نووسینگەی راوێژکاریی خێزان گەر پێویست بێت دەتوانێت وەرگێڕێکی هاوکات بۆ ئێوە تەرخان بکات.\nزۆربەی نووسینگەکانی راوێژکاریی خێزان حکومی و بەشێکن لە "نووسینگەی کاروباری منداڵان، تازەلاوان و خێزانی نەروێژ" (Bufetat). هەندێ لە نووسینگەکانی راوێژکاریی خێزانیش سەر بە دامەزراوە ئایینییەکانن و بەپێی گرێبەست لەگەڵ Bufetat چالاکی دەنوێنن. خزمەتگوزاریی بێ سەرنجدان بە باوەڕ و ئایینی سەردانکاران پێشکەش دەکرێت.\nنووسینگەی راوێژکاریی خێزان لە گەڕەکی خۆتاندا لە dinutvei.no بدۆزنەوە\nریزبەندی نووسینگەکانی راوێژکاریی خێزان لە ماڵپەڕی "نووسینگەی کاروباری منداڵان، تازەلاوان و خێزانی نەروێژ"دا پێشکەش کراوە


له باكوری به‌غدا 80 كارمه‌ندی كارگه‌یه‌ك ڕفێندراون\nله شاری تاجی باكوری به‌غدا به لایه‌نی كه‌مه‌وه 80 كارمه‌ندی كارگه‌یه‌كی عێراقی ڕفێندراون\nكاربه‌ده‌ستانی ئاسایش ده‌ڵین ئه‌و كارمه‌ندانه كه كار بۆ وه‌زاره‌تی پیشه‌سازی ده‌كه‌ن له كاتی ڕۆیشتنه‌وه‌یاندا بۆ ماڵه‌وه، ڕۆژی چوارشه‌ممه له لایه‌ن كۆمه‌ڵێك چه‌كدار له سێ ئۆتۆمبیلی جودا هێرش كرایه سه‌ر ئه‌و پاسه‌ی كه ئه‌و كارمه‌ندانه‌ی ده‌گواسته‌وه.\nهه‌ر له به‌غدا، ته‌قینه‌وه‌ی ئۆتۆمبیلێك له‌گه‌ڕه‌كی سه‌دری شیعه ئاینزاكان بۆته هۆی كوشتنی 2 كه‌س.\nهه‌روه‌هاش هێرشبه‌رێكی نه‌ناسراو یه‌كێك له پارێزه‌ره باڵاكانی سه‌دام حوسه‌ینی كوشتووه و هێزی پۆلیس ده‌ڵێن ته‌رمی خه‌میس ئه‌لعوبه‌یدی له به‌غدا دۆزراوه‌ته‌وه پاش ئه‌وه‌ی له ماڵه‌كه‌ی خۆی ڕفێندرا. عوبه‌یدی سێهه‌م ئه‌ندامی تیمی به‌رگری سه‌دام حوسه‌ینه كه له دوای ده‌ستپێكردنی پرۆسه‌ی دادگایی كردنه‌كه‌وه له مانگی 10 ی ڕابردووه‌وه كوژرابێت.\nله لایه‌كی دیكه، له شكری ئه‌مریكی ده‌ڵێت سه‌ربازه عێراقیه‌كان ڕۆژی چوارشه‌ممه یاخیبوییه‌كی باڵایان له به‌غدا ده‌ستگیركردووه.\nكاربه‌ده‌ستانی ئه‌مریكی ده‌ڵێن ئه‌و یاخیبووه گومانلێكراوه به ناوی نوری ئه‌بو حه‌یده‌ر ئه‌لعوقابی ڕێبه‌رایه‌تی شانه‌یه‌كی پیاوكوژان بووه كه به‌رپرسی كوشتنی 14 سه‌ربازی عێراقی له مانگی ڕابردوودا بوون.\nئه‌ندامانی هێزی هاوپه‌یمانانی به ڕێبه‌رایه‌تی ئه‌مریكا له عێراق له میانه‌ی ئه‌و هه‌ڵمه‌ته‌ی ڕۆژی چوارشه‌ممه‌دا ئامۆژگارییان به سه‌ربازه عێراقیه‌كان داوه.\nبه‌یاننامه‌یه‌كی له‌شكری ده‌شڵێت عوقابی له‌م ماوه‌یه‌ی دواییدا بووه سه‌رۆكی كۆمیته‌ی سزاكان كه گروپێكن له لایه‌ن یاخیبوانه‌وه پێكهێنراوه و به شێوه‌یه‌کی نایاسایی سزای خه‌ڵك ده‌ده‌ن.\nهاوكات، وه‌زیری ده‌ره‌وه‌ی ڕووسیا بانگه‌شه‌ی ئه‌و گروپه چه‌كدارییه عێراقیه‌ی كردووه كه ژیانی چوار كارمه‌ندی باڵیۆزخانه‌كه‌یان ڕزگار بكه‌ن كه له سه‌ره‌تای ئه‌م مانگه له به‌غدا ڕفێندراون.\nڕۆژی چوارشه‌ممه، گروپێكی سه‌ر به ئه‌لقاعیده ڕایگه‌یاندووه كه‌وا ئه‌و ڕووسیانه ده‌كوژن به‌هۆی ئه‌وه‌ی مۆسكۆ ڕازی نه‌بووه به كشانه‌وه له چه‌چنیا. ئه‌مه‌ش به پێی ڕاگه‌یاندنێكی ئه‌نجومه‌نی شورای موجاهدین كه له ماڵپه‌ڕه‌كه‌یان له‌سه‌ر ئینته‌رنێت ئه‌م ڕاگه‌یاندنه‌یانداوه.


ئه‌یلول 2020 – چاونیوز\nئەرشیڤی مانگانە: ئه‌یلول 2020\n27ی ئه‌یلولی , 2020\tهەواڵ 0\nبەپێی هەواڵی چاونیوز، ڕۆژی ٢٦ی خەرمانانی ١٣٩٩، هێزەکانی ئیدارەی ئیتلاعاتی مهاباد دوو برا بەناوەکانی”سامان و سالار غەزالی” دانیشتووی ئاوایی بەیرەم-ی سەربە شاری مهابادیان دەسبەسەر کردووە. سەرچاوەیەک لەم بارەیەوە ڕایگەیاندووە کە، هێزە ئیتلاعاتییەکان هێرش دەکەنە سەر ماڵی ئەو دووبرایە و دوای پشکنین و گەڕانێکی زۆر هیندێک کەرەسەی کەسی ئەو برایانەش دەگەڵ …\nبەپێێ هەواڵی گەیشتوو بە چاونیوز، ڕۆژی پێنجشەممە ٣ی ڕەزبەری ١٣٩٩، کچێکی مێرمناڵی خەڵکی حەسەناوای شاری سنە بە ناوی بەهار سەیفی کۆتایی بە ژیانی خۆی هێنا. سەرچاوەیەک لە سنە باسی لەوە کرد کە گۆیا، ئەو کچە بە هۆکاری کێشە و گرفتی بنەماڵەییەوە هەروەها هەژاری و بێ دەرەتانی دەستی داوەتە خۆکوژی. لەلایەکی …\n26ی ئه‌یلولی , 2020\tهەواڵ 0\nچاونیوز: چالاکێکی ژینگەیی، مەدەنی خەڵکی شاری دێولان لەلایەن دەزگای قەزایی ئێرانەوە ٢٨ مانگ زیندانی بەسەردا سەپا. بەپێێ هەواڵی چاونیوز، لە چەند ڕۆژی ڕابردوودا، چالاکێکی مەدەنی بەناوی سابیر قادری تەمەن ٤٤ ساڵ خەڵکی دێولان کە پاییزی ساڵی ڕابردوو لەلایەن ئیتلاعاتی ئەو شارەوە دەسبەسەر کرابوو، حوکمی ٢٨ مانگ زیندانی بەسەرداسەپا. سەرچاوەیەک لەم …\n25ی ئه‌یلولی , 2020\tهەواڵ 0\nچاونیوز: هەنگی مەرزی حکومەتی کۆماری ئیسلامی ئێران هۆشداری بە خەلکی شەش ئاوایی ناوچە سنوورییەکانی سەردەشت داوە کە دەبێ گوندەکەیان چۆل بکەن. هۆکاری داوای ئەو هێزە نیزامی ئەمنیەتییەی کۆماری ئیسلامی ئێران بۆ ئەوە دەگەڕێتەوە کە ئەو گوندانە لە ناوچەی سووری سنووری هەڵکەوتوونە کە بە پێی پەسەندکراوی ئەنجومەنی تەناهی وڵات لەکاتی پێویست …


بەڵێ، هێزی پێشمەرگە میلیشیایە و میلیشیایه‌کی عێراقییه.\nله سێ هه‌فته‌ی که‌مپینی هه‌ڵبژاردندا ئەوە ئاشکرا بووه که ئه‌م گه‌مه‌یه‌ی پێی ده‌وترێت هه‌ڵبژاردن هیچ لێکه‌وتێک‌و نزیکایه‌تیه‌کی له‌گه‌ڵ دیموکراسیدا نییه. هێزه ده‌رگیره‌کانی ئه‌م گه‌مه‌یه له جێگای ئه‌وه‌ی خۆیان به ناچار ببینن که‌مپینی پۆزه‌تیڤ بکه‌ن‌و وه‌عده‌ی -هەر هیچ نەبێت درۆ- به خه‌ڵک بده‌ن، خه‌ریکن چنگ‌و ددان نیشانی جه‌ماوه‌ر‌و یه‌کتر ده‌ده‌ن‌و موقه‌ده‌ساتی درۆینه بۆ خه‌ڵک داده‌تاشن‌و ده‌یده‌ن به‌سه‌ر سه‌ری یه‌کتردا. ئه‌مه نه‌ک لە گه‌مه‌ی هه‌ڵبژاردنی دیموکراسی به‌ڵکو لە ئۆلۆمپیادی کۆنه‌په‌رستی‌و سه‌رکوت دەچێت. له‌وه ده‌چێت هه‌ر له سه‌ره‌تاوه ڕێسای گه‌مه‌که ئه‌وه بێت که کێ بتوانێت دڕتر‌و په‌لامه‌رده‌رتر بێت، کێ کوته‌کی گەورەتر‌و زۆرتر‌ی به‌ده‌سته‌وه بێت‌و بتوانێت جاده‌و کۆڵان له خه‌ڵک‌و هێزه‌کانی تر بگرێت، کێ بتوانێت توندترین هه‌ڕه‌شه‌و چاوسوورکردنه‌وه له جه‌ماوه‌ر‌و له لایه‌نه به‌شداره‌کان بکات، ئه‌و بیباته‌وه. ئه‌م یاری زۆرانبازی‌و شه‌ڕ‌و ده‌ستبادانه نه‌ک مژده‌ی هیچ چاکسازی‌و پێشکه‌وتنێک نادات، به‌ڵکو موسیبه‌تێکی تره‌و ده‌چیته سه‌ر باری قورسی سه‌رشانی خه‌ڵک. ئەم بارودۆخە ئازادیخوازان بۆ بەرەنگاریی زیاتر بانگەواز دەکات‌و بەناچار دەبێ لە بەرامبەر هەر پەلامارێک‌و کەمپینێکی سەرکوتدا بە دەنگ بێن‌و بەرپەرچی هەوڵی داسەپاندنی فەزای ترس‌و تۆقاندن بدەنەوە.\nدوو هه‌فته‌یه که‌مپینێکی تۆقاندن ده‌ستی پێکردووه، ناونیشانه‌که‌ی کافرکردنی عه‌دنان عوسمانه. به بیانووی به‌کارهێنانی وشه‌ی میلیشیاوه، خه‌ریکن گوفتارێکی ئه‌و ئه‌ندامه‌ی "گۆڕان" ده‌که‌نه بیانووی پێناسه‌کردنی چوارچێوه‌ی نوێ بۆ مافی نیشته‌جێبوون له کوردستان. تا ئێستا ڕوون بۆته‌وه که هه‌رکه‌س بڵێ میلیشیا ڕه‌گه‌زنامه‌ی لێ ده‌سێنرێته‌وه‌و سنوورداش ده‌کرێت، ده‌بێ چاوه‌ڕوان بین بزانین له ئاینده‌ی مه‌زاجی سه‌رۆکی فەرماندەی هه‌رێم چی تریش ده‌خاته سه‌ر مه‌رجه‌کانی مانه‌وه‌مان وه‌ک ڕه‌عیه‌تی ساحب الجلاله‌یان.\nباس لەسەر پشتگیری کردن لە پەرلەمانتارێکی "گۆڕان" نییە. بێ ئەوەی مەبەستمان داکۆکی لە ئازادی هەڵسوڕانی سیاسی کۆنە ئاسایش‌و ئەشکەنجەگەران‌و ژن‌و دیل‌و کۆمۆنیست کوژان بێت، دەبێ بڵێین کە عەدنان عوسمان -جا چارەنووسی خۆی بە هەر گروپێکەوە بەسۆتەوە- وەک هاوڵاتیەک مافی ڕەخنە‌و بەکارهێنانی ئەو وشانەی هەیە کە "سەرۆکی هەرێم"و "سەرۆکی کۆمار" پێیان ناخۆشە. هیچ کەس بۆی نییە ئەو مافانە نە لەوو نە لە هیچ هاوڵاتیەکی تر زەوت بکات. داکۆکی لەو مافانەی عەدنانیش، داکۆکی لەوەی کە وشەی میلیشیا بۆ ناوهێنانی هێزی پێشمەرگەی کوردستان بەکاربهێنین، بەوە ناکرێت کە مانای وشەکە لە فەرهەنگەکان دەربهێنین، یاخود شوێن پێی وشەکە هەڵگرین‌و لەسەر مێژووەکەی قسە بکەین.\nئەوە ڕاستە وشەی میلیشیا لە مێژووداو تا ئێستاش لە زۆر جێگا بە بارێکی پۆزەتیڤدا بەکار هاتووە‌و تێرمێکی سەربازیی دیاریکراوە بۆ وەسفکردنی جۆرێکی تایبەت لە هێزی سەربازیی، بەڵام ڕاستیەکەی ئەوەیە کە ئەم وشەیە لە جێگای وەک عیراق، لوبنان، ئەفغانستان‌و کاولەوڵاتی تردا بۆ ناوهێنانی دەستەو تاقمی چەکداری وا بەکاردێت کە بە هیچ یاسایەک‌و چوارچێوەیەکی یاساییەوە نەبەستراونەتەوە. هێزی وا کە ملکەچی دام‌و دەزگاو دەسەڵاتی مەدەنی‌و هەڵبژێردراو نین‌و بە مەیل‌و ئارەزووی باندێکی خۆسەپێن هەڵدەسوڕێن‌و لە جێگای پارێزگاری لە خەڵک، کوتەکی دەستی ئەو باندانەن بۆ ستەمکاری‌و زیادەڕۆیی بەسەر خەڵکدا. ئەم مانا "عیراقیە"ی میلیشیا هیچ پەیوەندیەکی بە مێژووی میلیشیا جەماوەریه‌کان لە سەردەمی شۆڕشی ئۆکتۆبەری ڕوسیا یان له بەرەنگاری نازیزم‌و فاشیزم لە وڵاتەکانی ئەوروپای کاتی جەنگی جیهانی دووەم نییە. کە دەوترێت هێزی پێشمەرگەی کوردستان لە ئێستادا میلیشیایە، زۆرتر مەبەست ئەو مانا "عیراقیەی" میلیشیایە. بارزانی لەو مانایە توڕەیە‌و ئێمەش دەبێ هەر بەو مانایە بڵێین بەڵێ هێزی پێشمەرگە لەمڕۆی کوردستاندا میلیشیایە. میلیشیایه‌کی "عیراقیه".\nهێزی پێشمەرگەی کوردستان ئەمڕۆ ئەگەرچی وەک زۆر هێزی سەربازی تری دنیا لە ڕۆڵەی خەڵکی هەژار‌و دەستکورت پێکهاتووە، بەڵام هیچ پەیوەندیەکی بە بەرژەوەندی خەڵکی کوردستانەوە نییە‌و تەنانەت بە ڕواڵەتیش لە ژێر کۆنتڕۆڵی دامەزراوە هەڵبژێردراوەکانی خەڵکدا نییە. ئەم هێزە ئامرازی دەستی دوو تاقم سەرمایەدار‌و بازرگانە بۆ پارێزگاری لە بەرژەوەندیەکانی خۆیان‌و هەر کاتیش پێویست بێت دەکرێت لە دژی خەڵک‌و بۆ سەرکوتی ناڕەزایەتیەکانی ئەوان بەکاربهێنرێت. هیچ ناڕازیەک لە سایەی ئەم هێزە سەربازیەدا هەست بە ئەمنیەت ناکات، بگرە لە ژێر هەڕەشەی بەردەوامدایە.\nلە لایەکی ترەوە هێزی پێشمەرگەی کوردستان دامەزراوەیەکە لەسەر بنەمای بێبەشی‌و هەژاری‌و بێکاری‌و نەخوێندەواری ڕۆڵەی کرێکاران‌و زەحمەتکێشانی کوردستان دامەزراوە. قەڵەوکردنی ئەم دامەزراوە‌و زۆرکردنی ژمارەی ئەندامەکانی پێویستیەکی هەمیشەیی بە هەژاری‌و بێ دەرەتانی‌و بێکاری ژمارەیەکی زۆر لە لاوانی کوردستان هەیە. ئەوە هەر نوکتەیەکی تاڵە کە سەرانی پارتی‌و یەکێتی، ئەم هێزەی ئێستا بەوەی ٣٠ ساڵ‌و زۆرتر لەمەوبەر بەراورد بکەن‌و بە درێژکراوە‌و بێچووی ئەوەی بزانن. ئەم هێزەی ئێستا لەو پێشمەرگانە پێک نایەت کە بۆ ڕزگاری کوردستان ئامادەی خۆبەختکردن بوون، بەڵکو لە ڕۆڵەی خێزانە هەژارەکانی کوردستان پێک دێت کە لەبەر نەبوونی‌و بێکاری مل بە "پیشەی" چەکداری دەدەن. هەر بۆیە تەقدیسکردنی ئەم هێزە بە دیوێکی تردا بە مانای تەقدیسکردنی بەرهەمی هەژاری‌و بێ دەرەتانی خەڵکە. هیچ ڕوون نییە کە ئەگەر دەستە‌و تاقمێک مانەوەی دەسەڵاتی خۆیان بە قەرزاری هێزێکی لەم بابەتە بزانن، دەبێ چ بەرژەوەندیەکیان لە کۆتایی هێنان بە بێکاریی‌و پەرەدان بە خوێندن‌و بردنەسەری ئاستی گوزەرانی جەماوەری کوردستاندا هەبێت.\nهێزی پێشمەرگەی کوردستان ئەمڕۆکە، لە عیراقی بن دەست ئەمریکادا، بۆ پارێزگاری لە خەڵک‌و تەنانەت خاکی کوردستانیش نییە. هێزی چەکداری میلیشیایی حزبەکانی کوردستان تەنانەت بۆ پاراستنی دەسەڵاتی ئەو حزبانە لە بەرامبەر هەڕەشەی دەوڵەتەکانی ناوچەکەشدا نییە. مانەوەی دەسەڵاتی پارتی‌و یەکێتی لەم ناوچەیەدا، چ ئەمڕۆ‌و چ لە داهاتووشدا قەرزاری ئینتیگرێتە بوونی ئەوە لەگەڵ ستراکچەری دەسەڵاتی سیاسی‌و ئابووری سەرمایەداریی ناوچەکە‌و پشتی بە هێزەکانی پێشمەرگەو زێڕەڤانی نەبەستووە. ئەو هێزە بە پلەی یەکەم لە بەرانبەر خەڵکی کوردستان‌و توڕەیی ئەوان لە تاڵان‌و بڕۆی باندێک کۆنە پێشمەرگە‌و تازە سەرمایەدار‌و بازرگاندا وەستاوە. هەر بۆیە ئەم هێزە لە ڕێڕەوی خەباتی جەماوەری کوردستان بۆ بەدیهێنانی خواستەکانی خۆی‌و بەدەستهێنانی مافی هاوڵاتیبوون دەبێ هەڵوەشێتەوە‌و هێزێکی چەکداری جەماوەریی جێگای بگرێتەوە. هێزێک کە نەک بەرگری لە دەستەو تاقمی مافیایی بەڵکو بەرگری لە ئازادیەکانی خەڵک بنەمای پێکهێنانێتی.\nچەندە نایەکسانی‌و هەژاری‌و بێ دەرەتانی چەند ملیۆن ئینسان کە لەسەر گەنجینەیەک لە سەروەت‌و سامان بەم هەموو نەهامەتیەوە گوزەران دەکەن سەرچاوەی ئازار‌و هەستکردن بە چەوسانەوەیە، دە هێندەی ئەوە ئەم هەڕەشە‌و خۆگیڤکردنەوەو هەیوەی شێرەو لاڵانەوە موزەیەفە بۆ ڕابردووی پڕ قوربانی خەڵکی ستەم دیتوی هەرگیز خێرنەدیو، مایەی ئەشکەنجە‌یە. "کەمپینی داکۆکی لە پیرۆزی پێشمەرگە"، دەرهێنانی ئێسکی ناو گۆڕەکان‌و پارچە گۆشتی تورەکەی بەردەستی پیرە دایکەکان‌و بەرۆک دادڕین بۆ ڕابردووی پێشمەرگە، زۆرتر لە فریو دەبێ هەڵخڕێنەری توڕەیی‌و بێزاری بێت لە لایەن خەڵکەوە. خەڵکێک کە ساڵەها لە مەینەت‌و ڕۆژڕەشییان، لەدەستدانی جگەرگۆشە‌و ئازیزیان بۆتە مایەی ژێرچەپۆکەیی‌و هەژاری‌و دواکەوتوویی خۆیان‌و باڵادەستی کەمایەتیەکی کەم لە بازرگان‌و سەرۆک خیڵ‌و سەرمایەدار.


هەم خۆشحاڵم هەم خەمبار، براتان مەلا برایمی مەجید پور – PMNews\nئەگەر بەوردی سرنجی خەبات و قوربانیدانی گەلەکەمان بدەم دەبێ لە دوو لاوە لێی بڕوانم و هەڵی سەنگێنمئەو دەمەیە جارێک خۆشحاڵم و جارێک خەمبار.\n1. جێگای خۆشحاڵی و شانازیمە کە لە هەموو بەشەکانی کوردستان سەرەڕای هەموو هەڵە و پەڵەکان و بە پێچەوانە تێڕوانینەکان لە قوربانیدان و خەسارەکان، شۆڕش بەردەوامە و دوژمنانیش ئـۆقرەیـان لـێهەڵگیراوە. مەسەلـەی کورد و خەباتەکەی لێیان بۆتە سەرەتان و لە مەرگیان زیاتر دەرمانێکی تری نیە. ڕایەڵ و پۆیانلێی تێکچووە و هەرچی دەکەن سەرەداوەکەی نادۆزنەوە.\n2. جێگای داخوخەمباریمە سەرەڕای بەردەوامی ئەوخەباتە پیرۆزو درێژخایەن و بێوچانە ، تـەحەمولی ئـەو هەمو قـوربـانی و خەسارانـە، ئـەوهەمـوکەوتن و هەستانەوانە، زۆرجاریش پشت بەستن بە بێگانە،دەرسمان لە مێژو وەرنەگرتوە و هەردەڵێی ڕابردومان لەبیر چوەو نەبامان دیوە و نەباران! هەمومان باش دەزانین و هەردەشی ڵێینەوە کە یەکگرتویی و هاوکاری تەنیا ڕێگای سەرکەوتنمانە، کەچی زۆر بەداخەوە تا ئێستا لە قسەی سەرزارەکی تێنەپەڕیوە. لە جیاتی بەو بیرە جیاوازانە دنیایەکی هەمە ڕەنگە دروست بکەین و بیکەینە هیزێکی پتەو و بـە توانـا و بـۆ دەرکردن و ڕاونـانی داگیر کەران کاری پێبکەین ، بەجێگای هاوکاری، ڕێگای دژایەتی پڕوپاگەندەیی و جارو بـارەش پێک هەڵپڕژانمان هەڵبژاردوە. بە جۆرێک خولیای دەسەڵات و پلەو پایەین کە بەرژەوەندی نیشتمان و گەلمان فەرامۆش کردوە. بەڕواڵەت حیزبین، بـەڵام تا ئێستاش کراسی تاکی و عەشیرەیی و ناوچەگراییمان دانەکەندوە . ئەوەندەی سەرقاڵی ئایین و ئیدەین چ وەک بڕواو چ وەک دژایەتیکردنیان هەرگیز بۆ وەدیهێنانی ئازادی نیشتمان و گەل ئەوەندە خۆمان ماندو نەکردوە. ئەو جیاوازی ئیدەو ئایینانە لە جیاتی ببێتە هەوێنی بـرایەتی و هاوکاری، بـونەتە ئـامرازی دوبەرەکی و کێشە و ململانەی نەخوازراوی ناوخۆێی و ئەوەی نەدەبوو بیکەین کردومانە و ڕەنگە لەداهاتوش دا بیکەین !\nئەزمونی ژیان و خەباتم پێم دەڵێن: کورد هەرچەندی جیاوازی فکریو ڕاوو بۆچونیان هەبێی، دوژمنی یەک نین و نابێی بشبن. دەکرێی ئـەو جیاوازیانە بـۆ خزمەتی گەل و وڵات پێکەوە بـن و کوردستانی پیی بڕەنگێنن و کێی بـەرکێ لەسەر ئازادی و سەربەخۆیی گەل و وڵات بکەن ، نەک بۆ یەکتر شکاندن و لە مەیدان دەرکردن. لەو کاتە هەستیارەدا کە ئیمکانی ئاڵوگۆڕی چاوەڕوان نەکراو دەکرێی دەبوو حیزبەکانی هەمـو بـەشەکانی کوردستان کە بیانەوێـ و نـەیانەوێی چارەنوسیان بەیەکەوە بـەستراوەو زیدەکەشیان بەلەتکراویش هـەر بـەیـەکەوە نوساوە ، ناوەکەشی هەر کوردستانەو نـەگۆڕاوە ، خەریکی خـۆ ڕێـکخستن و ئامادەکردنێکی هاوبەش بن بۆ بەرەو ڕوبونی ڕوداوەکان، تـا بـتوانن لـەئـاوە لێڵە کە ماسی ئامانجیان بگرن. مخابن ئەو ئاواتەوئەو یەکگرتنە بۆتە خەونێک کە مرۆڤ بەباشی لەبیری نەماوە! ڕواڵەتەکە ئەوەی نیشان دەدا نەک دوحیزب ناتوانن یەک بگرن ، بەڵکو لەناو خۆشیان دا هەرڕۆژە بەشێکیان لێدەبێتەوە. زۆرسەیرە ئەوانەی وەک ناڕازی یان هەرشتێکی تر لە حیزبەکەیان هەڵدەبەزنەوە، هەر بەو ئۆلگوو ناوو نیشانانە تەبلیغ بەدژی یەک دەکەن، هیچیان پڕۆسەیەکی نوێیان نەهێناوەو تەنیا باسەکە دەچیتەوە سەرپلەو پایە بەناڕەواش ناوی لێدەنین بەرژەوەندی گشتی، کەئەوە لـە خۆی دا دەردێکی بێدەرمانەو هەمو ئەوانەی بەشوێن پلەو پایەدا گەڕاون وبەرژەوندی گەلیان وەدوای بەرژەوەندی تاکی یان حیزبی خستوە، سەرئەنجام شکستیان خواردوەو ئیعتیباری لای گەلیشیان لە دەستچووە.\nلێرەدا بـەڕاشکاوی دەڵـێم : دوژمن لـەحاڵی سەرەمەرگ دایە، لەو حاڵەشدا بەو پرش و بڵاوی و دژایەتیەی یـەکترمـان خۆشحاڵـە و دەرونی پێی فـێنک دەبێتەوە. خۆشحالە کە لە سەرەمەرگی خۆیدا دەبێنێ دوژمنەکەشی نیوە مردوە!! ڕواڵەتی مەسەکە ئەوەمان نیشان دەدا ئەگەر بەزوتـرین کات ئـەو نـەخۆشیە چارەسەر نەکەین دوای ڕوخانی ڕێژیمی ئاخوندی وەک روخانی دەسەڵاتی پاشایەتی هەر بەو دەردە دەچین کە ئەو دەم لە پێی خستین وچل ساڵ وەدوا کەوتین. بەرپرسان و سیاسەتوانانی ئێمە دەبێی بـزانن لەبـەرانبەر گەلدا بـەر پـرسیارن، دەبێی وڵام بدەنەوە ئەو هەمو قوربانیەمان بۆچی داوە؟ ئەو گشتە ئیسماعیلەمان بـۆ کردۆتـە قۆچی قوربانی.؟ ئەوهەمو ماڵوێرانی و بەندی و دەربەدەریەمان بۆ چی کێشاوە؟ دەپێی پیان بڵێن لە بەرانبەر ئەو هەمو خەسارو زیانە قەرەبو نەکراوانە چیمان وەدەست هێناوە ؟. با لە تیئۆری تاشین و خۆ لە کونو کەلێن هاویشتنانە بگەڕێین و ڕاستیەکان بەگەلەکەمان بڵێین و ئەگەر هەڵەو خەتایەکمان کردوە دانیان پیدا بێنین و داوای لێبوردن لەگەل بکەین.\nمنیش یەکێم لەئێوە بـەشی خۆم پێدەبڕێێ ، بـا کەس و کەسان حـیزب و سازمـان بە قوربانی گەل بکەین و ئەو شانازیە بۆ خۆمان مسۆگەر بکەین.\nبراتان مەلا برایمی مەجید پور ٩ ی پوشپەڕی ٢٧١٩ ی کوردی\n٣٠ / ٦ / ٢٠١٩ ی زایینی


نرخى ئینتەرنێتى دوو کۆمپانیا کەمکرایەوە\nوەزیرى گواستنەوە و گەیاندنى حکومەتى هەرێمى کوردستان داواى لە بەغدا کرد پارەى باجى فڕۆشى سەر کارتى مۆبایل لە پارێزگاکانى هەرێم بگەڕێنێتەوە هەرێم، باسى لەوەشکرد دوو کۆمپانیاى ئینتەرنێت 25%ى نرخى کارتەکانیان کەمکردووەتەوە.\nئانۆ جەوهەر، وەزیرى گواستنەوە و گەیاندنى حکومەتى هەرێم لە کۆنفرانسێکى رۆژنامەنوسیدا ڕایگەیاند "نرخى کارتى مۆبایل پەیوەستە بە عێراق، ئەو پارە زیادەیەى وەردەگیرێت باجى فڕۆشى کارتە کە لەساڵى 2015ەوە خراوەتە سەر فڕۆشى کارت و لەلایەن بەغداوە وەردەگیرێت".\nوتیشى "داوا لە بەغدا دەکەین ئەو بڕە پارەیەى پەیوەستە بە هەرێم بیگەڕێنێتەوە هەرێم، بۆ ئەوەش لە گفتوگۆداین لەگەڵ لایەنە پەیوەندیدارەکان".\nلەبارەى نرخى کارتى ئینتەرنێتەوە، وەزیرى گواستنەوە باسى لەوەکرد، هەردوو کۆمپانیاى نورتێل و فاستلینک بڕیاریانداوە لە سبەینێوە (دووشەممە) نرخى کارتەکانیان بەرێژەى 25% کەمبکەنەوە، خێراییەکانیشیان دوو هێندە زیاد بکەن.\nباسى لەوەشکرد، کاتێک ئەو دوو کۆمپانیایە نرخ کەمدەکەنەوە کۆمپانیاکانى دیکەش ناچاردەبن هەمان هەنگاو بگرنە بەر، چونکە کێبڕکێ دروستدەبێت.\nوەزارەتى گواستنەوەى عێراق: کار بۆ کەمکردنەوەى نرخى تکتى گەشتکردن بە فڕۆکە دەکەین\n2020.06.09 - 09:46\nڕێژەى مردن بە کۆرۆنا لە هەرێم بۆ 2% بەرزبووەتەوە (تایبەت)\nبڕیارێکی گرنگ لە حکومەتی هەرێمەوە تایبەت بە گومرگ و دەروازە سنورییەکان\n2020.06.15 - 15:47


بۆچی؟ تۆپی پێی مۆدێرین بووەتە کابوس\n- 24-02-2017 - 4760 جار خوێندراوەتەوە\nبەگەڕانەوە بۆ ٢٥ سـاڵی ڕابـردوو جیاوازیەکـی یەکجار گەورە ھەست پێ دەکرێت لەسەرجەم ڕەگـەزەکـانی تۆپی پێدا ، لەو دەمـەدا لەھەر تیپێک ، یانەیەک ، خوولێک ژمارەیەکی بێشوومار دەبینرا لە کاتێکدا ئەستێرەیەک بۆ یەک دوو وەرزێک بەدیار دەکەوت دواتر دەپووکـایەوە ، پاش ھەڵوەرینی ئەو ئەستێرانـە گەشەسەندنی خێرای تۆپی پێ دەبینرێت ئەسێرەکان ھێواش ھێواش بەسەر دەچن بــاوی پشـت بەستن بەتاک یایزان نەماوە.\nلە دە ساڵی ڕابــردوو گـەر ناوەکـانی ( ڕۆنــاڵدۆ _ میسی ) دەربھێنرێت ، ئەوا یاریزانــەکانی تر بەگـشتی ھاوئــاستن لە زۆر ڕووەوە ، بە ڕۆشتنی ئەم دوو شـــا ئەسـتێرەیـە بەیەکجاری نــەخـشەی تۆپی دەگۆڕێت بۆ کابوسێکی تەواو تـۆقـێنەر ! لە ئێـستا گۆڕانکاریەکان بەجۆرێکن گەر تایمێک بۆ تایمێک بیر لە گۆڕانکاری نەکرێتەوە چەنسی شکست ھێنان زۆر زیــاتر دەبێت .\nلەڕابـردوودا چەند تاکتیکی کلاسیکی پەیڕەو دەکـرا ڕۆڵێکی واگەورەی نەدەگـێڕا ببێتە ھۆی یەکڵاوابوونی پاڵەوانێتی یاخوود ئەنجام لەبەر ئەم ھۆکـارەش بوو چەنسی زیاد بوونی ئەستێرەکان زیـاتر دەبوو ، بەڵام لەئێستا تۆپی پێ " تاکتیک - لایەنی دەروونییە - لایەنی جەستەییە - بەرنامەڕێژێ خۆراکــە - کەسێتیە .....\nھتد " یـا تێگەشتنە لە ; چەمکی کــات ، ڕووبەر - جووڵەی بەرنامە بۆداڕێژراوە - پلانی پێش وەختەیە - ئەنجامدانی مــانۆڕە !! پەرەو پێش چوونی تۆپی پێ دۆخێکی وەھای ڕەخسانــدووە چی دی گەورە و بچووک بوونی نـەماوە ، تیمێکی ئاسـت زۆر لاواز تیمێک دوور دەخاتەووە لەتێگڕای ڕوەکـانەوە لە ترۆکـدایە ! لەڕابــردوودا زمـانی ژمارەکـان جیاوازتر خۆیان نمایش دەکرد بۆ نموونـە " ٧ - ٨ ... ھتد " تۆمـار دەکــرا کەچی لەخانەی نۆرماڵ دەرنەدەچوو ، بڕوانــە ئێستا " ٤ " گۆڵ بەئەنجامی ئـابڕوبەروو دێتە ناوزەندکردن ئەمەش دەرئـەنجامی ئەو گۆڕانە ڕیشەیە کە تەواو تەنی بە گەمەکە ھەڵچنیووە .\nکابووسی تۆپی پێی مـۆدێرن ; چی ماوە خوێندنەوەی بۆ نـەکات ، سـەرنج بـدە ئێستا بەتەنھا یاریزانێک رۆڵەی باش ئەدا نـەکات نــا ھاوسەنگی دەدات بەتیمەکە ، لە ناوچەی ســزای تیمی دژ تۆپت لێوەر دەگــرن ترسی ڕاســتەقینە لەسەر گۆڵەکـەت دروســـت دەبێت . ســێر ئەلێکس فێرکسـۆن دەڵێت ; ھەر شـەوێک یاریەکــی چارەنوسازم ھەبوو بێت شـەوان چوار بۆ پێنچ جار لەخەو ڕادەپەڕیم چوونکە کابوسی تۆپی پێ بەرۆکــی بەرنەئـەدام ئاڵۆزبوونی چەمیکی تۆپی پێی مـۆدێرن یەک ئاڕاســتە نییە تۆ تەنھا ئامانج دەجەنگیت ؟ یـاریـەکـانی قـۆناغی ١٦ خوولی یـانە پاڵەوانـەکان وەک نــموونە ;\nلەم گـەڕەدا ڕووداوگـەلێک ڕوویدا ، جێگای سەرسوڕمـانی شـەقامی وەرزشی بەگــشتی کاتێک بارســا چوار گـۆڵی لێـکرا بـەرامـبەر یانەیەک کـەئێستا تەنھا یانەی پـڕۆژەیە لەم یاریەدا سـەلمێنرا گەورە و بچووک لەتۆپی پێدا پووکــایەوە ، مێژوو کلتوور تەنھا لەسەر کـاغەر ، ڕاگــەیاندن ڕۆڵیان ھەیـە ، ھـەمـیشە ئەستێرەکـان توانایان نابێت قـسەی کــۆتایی بــکەن واتـا ئەم یاریە کابووس بوو بۆ بـارسا پرسـیارگەلێک مـاوە وەک ; بڵێی بـارسا کابووسی تۆقێنەر بۆ پاریـــس ؟ جارێکی زلەیەک دەدرێتەوە لە گوێی شەقامی وەرزشی دەڵێت ئەمە تۆپی پێیە ! تۆپی پێ ؟ جارێکی دی کلتوور وانــە بڵێتەوە ؟ کــات لەبەرژەوەنـدی کـێیە و بـۆ !!!\nیاریەکـی دیــکە ; بایرنی خاوەن ھاندەر سەرسەخت میوانداری ئــارسـیناڵی کرد ، دوو یانە خاوەنی ڕێبازی تایبەتی خۆیانن ، دوو بەھێزترن یـانەن لەسەر ئـاستی ئەوروپــا ، بـەشێک لەئـەسـتێرە دیـارەکان لەئاسـمانی ئەم یانەیەدان ؟ سـەرنج بدە چۆن تۆپی پێ بۆیەوە بەکـابووس قوڕقڕاگـەی ئارسـیناڵی گـرد ؟ یاری مانچستەر سیتی و مـۆنـاکۆ کابووسبوونی تۆپی پێی یەکلایکردەووە پێوەرە وەرزشــیەکان ئاماژە بۆ ئەووە دەکەن قــورسە ئەنجام دوا بکەیت و یاریەکە وەربگریتەوە سەرنج بدە سیتی یانەیەکی پڕۆژەیە چۆن مــێزەکەی ھەڵگەڕاندەوە ئەو یاریە ئیدی ئیحترامێکی نەھێشت بۆ پێوەر ، خوێندنەوە ...\nزۆرجاران فکری ئەوە دەکــەم بۆچی یانەیەکـــی ئـاست بەرز دووچاری شـکست یەت بەرامبەر یانەیەکی ئـاست لاواز ، گەر بڕیاربێت چەنس یاریەکە یەکلای بکاتەووە بۆ دەبێت ئەم یاریە بێت و یاریەکی دی نەبێت ؟ بۆ یانە ئاســت لاوازەکــە چەند یاری داھاتوو بە چەنس ناباتەوە ؟ دۆخی تۆپی پێ دەگــاتە ئـاستێک ئیدی خوێنەووە ڕۆڵی نامێنێت ؟ چەنس ڕۆڵی نابێت ! گەشەی تۆپی پێ خێرایەکی تۆقێنەر و ترسێنەری ھەیە !! تا دێت ئەم چەمکە ئاڵۆزتر دەبێت\nئەم وتارە دەربڕی رای نوسەر خۆیەتی و خەندان لێی بەرپرسیار نییە\nكاركردن لەسەر ڕاگرتنی مێسی باوی ماوە ... ؟\nئانالیزکردنی بەریەککەوتنەکانی قۆناغی شانزدەی ئەم وەرزەی خولی یانە پاڵەوانەکانی ئەوروپا\nئه‌و هه‌ڵه‌یه‌ی زۆربه‌ی شرۆڤه‌كاره‌كانی جیهان تێیكه‌وتن\nباڵۆن دۆر؛ چیرۆکە نەبیستراوەکەی دزیە گەورە و بچوکەکان\nڕۆڵی ( کەریم بنزیمە و تۆنی کروز ) چییە لە قۆناغی هێرشبردندا\nڕیاڵ مەدرید یان بەرشلۆنە دەبێتە پاڵەوانی لالیگای ئیسپانیا؟\n" ســـەیـدسـادق ، سـەیـدسـادقـیەکان " ئـێوەن ! جێـگای شـانـازی بـۆ ڕووی تۆپی پێ لـە " کـوردسـتان " ... !


◄ ئەنجام: 68 تۆمار دۆزرایەوە، لاپەڕە 1 لە 7 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n👫 Aras Kerim کەسایەتییەکان\n📅 کاتی تۆمارکردن Oct 16 2009 4:54PM\n👁 ئەم بابەتە 14,436 جار بینراوە\nGeboren: 1961, Sulymania, Koerdistan - Irak Oplei [ زۆرتر... 👁] ✖ ✖ 0 0 ✔ 82% ✍ هـ.ب. 16-10-2009 16:54:14\n👫 Zirak Mira کەسایەتییەکان\n📅 کاتی تۆمارکردن Dec 18 2019 9:34PM\n👁 ئەم بابەتە 1,801 جار بینراوە\nZirak Mira is one of famous sculptors in Northern [ زۆرتر... 👁] ✖ ✖ 5 2 ✔ 99% ✍ م.ب. 18-12-2019 21:34:09\n👫 ئارام ساڵەیی کەسایەتییەکان\n📅 کاتی تۆمارکردن Aug 4 2015 3:55AM\n👁 ئەم بابەتە 2,305 جار بینراوە\nلەشاری هەولێر لەدایکبووە. [ زۆرتر... 👁] ✖ ✖ 0 0 ✔ 60% ✍ م.ب. 4-8-2015 3:55:30\n👫 ئاسۆ کانەبی کەسایەتییەکان\n📅 کاتی تۆمارکردن Dec 8 2015 11:11AM\n👁 ئەم بابەتە 1,993 جار بینراوە\n... [ زۆرتر... 👁] ✖ ✖ 0 0 ✖ 56% ✍ م.ب. 8-12-2015 11:11:26\n👫 ئاسۆس ئەحمەد قادر - ئاسۆس جاف کەسایەتییەکان\n📅 کاتی تۆمارکردن Mar 14 2016 11:22AM\n👁 ئەم بابەتە 4,277 جار بینراوە\nبەشی هونەری پەیکەرسازی لە زانکۆ تەواو کردوە، لە سا [ زۆرتر... 👁] ✖ ✖ 6 1 ✔ 80% ✍ س.ئـ. 14-3-2016 11:22:47\n👫 ئاواز عەزیز کەسایەتییەکان\n📅 کاتی تۆمارکردن Aug 4 2015 3:05AM\n👁 ئەم بابەتە 2,237 جار بینراوە\n... [ زۆرتر... 👁] ✖ ✖ 0 0 ✖ 58% ✍ م.ب. 4-8-2015 3:05:37\n👫 ئاڤان فەتاح کەسایەتییەکان\n📅 کاتی تۆمارکردن Jul 9 2020 12:40AM\nئاڤان فتاح لە دایکبووی سلێمانی، دەرچووی کۆلێژی هون [ زۆرتر... 👁] ✖ ✖ 4 2 ✔ 99% ✍ ج.ع.ئـ. 9-7-2020 0:40:21\n👫 ئیبراهیم ئەدوایی کەسایەتییەکان\n📅 کاتی تۆمارکردن Feb 28 2018 11:41PM\n👁 ئەم بابەتە 2,545 جار بینراوە\nیەکێک لە پەیکەرتاشانی شاری مەریوان بە هۆی نەدانی ح [ زۆرتر... 👁] ✖ ✖ 0 1 ✔ 84% ✍ س.ئـ. 28-2-2018 23:41:26\n👫 ئەحمەد ئەسوەد کەسایەتییەکان\n📅 کاتی تۆمارکردن Oct 21 2010 12:49PM\n👁 ئەم بابەتە 4,309 جار بینراوە\nلەدایکبووی کۆیە لە 1935 و پەروەردەی کەرکووک و ئێست [ زۆرتر... 👁] ✖ ✖ 0 0 ✔ 64% ✍ هـ.ب. 21-10-2010 12:49:17


(لە ڕۆژنامەی کوردستانەوە ڕەوانە کراوە)\nڕۆژنامەی کوردستان یەکەم ڕۆژنامەی کوردی بوو کە یەکەم ژمارەی لە ٢٢ی نیسانی ١٨٩٨ بە تێکۆشانی میقداد میدحەد بەدرخان لە قاھیرەی میسر چاپ کرا. دەستپێکی بڵاوکردنەوەی ڕۆژنامەی کوردستان وەکوو خەباتێکی نەتەوەیی و ڕۆشنبیری دێتە نرخاندن. ئەمڕۆکە ڕۆژی دەستپێکی دەرخسنتی ڕۆژنامەی کوردستان لەلایەن ھەموو دەزگا کوردییەکان و ھەروەھا لەلایەن حکوومەتی ھەرێمی کوردستانیشەوە وەکوو سەرەتای ڕۆژنامەگەریی کوردی قەبووڵ کراوە و پیرۆز دەکرێ.\nیەکەم ژمارەی ڕۆژنامەی کوردستان، لە ڕۆژی ٢٢ی نیسانی ١٨٩٨، لەلایەن میقداد بەدرخانەوە لە قاھیرە چاپ کرا. ڕۆژنامەکە ٣١ ژمارەی لێ دەرچوو و بۆ ماوەی ٤ ساڵ بەردەوام بوو. یەکەم ژمارەی بە کوردیی کورمانجی دەرچوو، بەڵام لە چوارەم ژمارەوە ھەندێک لە بابەتەکانی بە زمانی تورکی بڵاو دەکرایەوە. ڕۆژنامەکە بە خۆڕایی بڵاو دەکرایەوە. ڕۆژنامەکە بەرھەڵستیی دەسەڵاتی عوسمانیی دەکرد و لەلایەن کۆمەڵەی ئیتحاد و تەرەقی پشتگیری دەکرا.\nبەھۆی دژایەتیی لایەنی عوسمانی، ئەوا ڕۆژنامەکە ژمارەکانی لە چەند شارێکی جیا چاپ کران، لە دوای قاھیرە ئەوا لە شارەکانی ژنێف، لەندەن و فۆلکستۆن چاپ کران، ڕۆژنامەکە لەناوخۆی دەوڵەتی عوسمانی قەدەغە کرابوو، بەڵام بەشێوەی قاچاغ دابەش دەکرا. بەگوێرەی نامەیەکی سەرنووسەرەکەیەوە، ئەوا ڕۆژنامەکە لە شارەکانی ئامەد، مێردین، ئەدەنا و دیمەشق خوێنەری ھەبووە. لە ژمارەی شەشی ڕۆژنامەکەوە، ئەوا کاری چاپکردن و سەرنووسەری کەوتە دەست عەبدولڕەحمان بەدرخان، کە برای بچووکی میقداد بوو.\nلە ساڵی ١٩٩١، لێکۆڵەر ئەمین بۆزارسەلان ئەو چاپانەی ڕۆژنامەی کوردستان کە لە بەردەستیدا بوون وەریگێڕایە سەر زمانی تورکیی ئەمڕۆ.\n^ نێچیرڤان بارزانی: پاڵپشتیی بۆ رۆژنامەڤانان و ئازادیی کاری رۆژنامەگەری دووپاتدەکەینەوە ٢٥ی کانوونی دووەمی ٢٠٢١ لە وەیبەک مەشین، ئەرشیڤ کراوە.، ماڵپەڕی ڕووداو، ڕۆژی 21-04-2020 لەلایەن فەلاح نەجم بڵاوکراوەتەوە.\nوەرگیراو لە «https://ckb.wikipedia.org/w/index.php?title=کوردستان_(ڕۆژنامە)&oldid=941856»\nبڵاڤۆکەکان، دامەزرانی ١٨٩٨\nڕۆژنامەکان بە زمانی کوردی\nئەم پەڕەیە دواجار لە ١٠:٠١ی ١٨ی نیسانی ٢٠٢٢ نوێ کراوەتەوە.


کۆنسێرته‌کانی 'زه‌وی زیندوو' ده‌ست پێده‌کات به مه‌به‌ستی به‌رزکردنه‌وه‌ی هۆشیاری بۆ گۆڕانی ژینگه\nی مانگی حه‌وت ٠٧, ٢٠٠٧\nله سه‌رانسه‌ری جیهان‌دا، زنجیره‌یه‌ک کۆنسێرت له ژێر ناونیشانی "Live Earth" یاخود " زه‌وی زیندوو" سازده‌کرێت به مه‌به‌ستی به‌رزکردنه‌وه‌ی هۆشیاری له به‌رامبه‌ر مه‌ترسی‌یه‌کانی گه‌رمبوونی جیهان. ئه‌م کۆنسێرتانه له سه‌رانسه‌ری جیهان‌دا به‌ڕێوه ده‌چێت و سیدنی و تۆکیو و شانگهای و ریۆ دی هانێریۆ و جوانسبێرگ و هامبۆرگ و له‌نده‌ن و نیوجێرزی بریتین له‌و شارانه‌ی که ئه‌م کۆنسێرتانه‌یان تیادا سازده‌کرێت.\nڕۆژی حه‌وتی مانگی حه‌وت له سیدنی پایته‌ختی ئوستورالیا به درێژایی ڕۆژ کۆنسێرتێکی موزیک و گۆرانی و سه‌ما به‌ڕێوه‌چوو. سه‌ره‌تای کۆنسێرته‌که به نمایشێکی سه‌ماکه‌رانی تیپی ئابۆریجنال ی ئوستورالی ده‌ستی پێکرد. هه‌روه‌ها جێگری سه‌رۆکی پێشووی ئه‌مه‌ریکا، ئاڵ گۆر له ڕێگه‌یه‌کی وێنه‌یه‌کی ڤیدیۆییه‌وه به‌خێرهاتنی جه‌ماوه‌ری سیدنی کرد. له پاشدا، وێنه‌یه‌کی کۆمپیوته‌ری هۆڵۆگرامی ئاڵ گۆر ده‌رکه‌وت له کاتێکدا که جه‌ماوه‌ری تۆکیۆ به‌ره‌و کۆنسێرته‌که به‌ڕێوه ده‌چوون.\nکه‌نار ده‌ریای کاپاکابانا له ریۆ دی هانێریۆی ووڵاتی به‌رازیلیش بڕیاره کۆنسێرتی زه‌وی زیندووی لێ به‌ڕێوه بچێت. ئه‌مه‌ش سه‌رباری ناڕه‌زایی هه‌ندێ له کاربه‌ده‌ستان که ده‌ڵێن پاراستنی ئاسایشی ئه‌و کۆنسێرته سه‌خته به تایبه‌تی به‌هۆی ئه‌وه‌ی خۆڕاییه و باوه‌ڕده‌کرێت سه‌ده‌ها هه‌زار که‌س ئاماده‌ی بن.\nله‌م کۆنسێرتانه‌شدا که له سه‌رانسه‌ری جیهان‌دا به‌ڕێوه ده‌چێت، زیاتر له 150 هونه‌رمه‌ند به‌شداری تیادا ده‌که‌ن له‌وانه شه‌کیرا، بلاک ئاید پیس، یوسف ئیسلام که موزیکژه‌ن و گۆرانیبێژێکی به‌ریتانی‌یه‌و پێشتر به کات ستیڤینس ناسرابوو، مێتالیکا، مادۆنا، و کانیا وێست و رێد هات چیڵی پێپه‌رز و چه‌ندین هونه‌رمه‌ندی به‌ناوبانگی دیکه.\nڕێکخه‌رانی ئه‌م کۆنسێرتانه ده‌ڵێن هیوادارن په‌یامه‌که‌یان سه‌باره‌ت به گۆڕانی ژینگه بگه‌یه‌ننه ئه‌و دوو ملیۆن که‌سه‌ی ئاماده‌ی کۆنسێرته‌کان ده‌بن و ئه‌وانه‌ش که له ڕێگه‌ی رادیۆ و ته‌له‌فزیۆن و ئینته‌رنێته‌وه ته‌ماشا ده‌که‌ن.\nئاڵ گۆر ده‌ڵێت خوازیاره کۆنسێرته‌کان ده‌ستپێکی "بزوتنه‌وه‌یه‌کی بێ وێنه و به‌رده‌وامی جیهانی" دژ به گۆڕانی ژینگه بێت. جێی باسه، ئاڵ گۆر بۆته یه‌کێک له بزاڤکاره هه‌ره دیار و به‌ناوبانگه‌کانی جیهان که هانی هه‌ڵوێست وه‌رگرتن بۆ ڕاگرتنی گه‌رمبوونی جیهان ده‌دات.\nهاوکاتیش، هه‌ندێ لایه‌ن ڕه‌خنه‌یان له‌م کۆنسێرتانه وه‌رگرتووه و ده‌ڵێن گه‌شتی ئه‌م هونه‌رمه‌ندانه به فڕۆکه بۆ شوێنه جیاجیاکانی جیهان خۆی له خۆیدا بڕی گه‌رمبوونی جیهان زیاد ده‌کات.


ئەوروپییەکان ترسیان لە جەنگی سـاردی نێوان روسیا و ئەمریکایە – Knwe.org\nسەرەکی » راپۆرت » هه‌واڵ و راپۆرت » ئەوروپییەکان ترسیان لە جەنگی سـاردی نێوان روسیا و ئەمریکایە\nترەمپ و پوتین لە رێکەوتننامەی موشەکی ئەتۆمی کشانـــەوە\nرۆژی هەینی 1.2 دۆناڵد ترەمپ سەرۆکی ئەمریکا بڕیاریدا رێککەوتنامەی سنوردانان بۆ موشەکی ئەتۆمی کورت هاوێژ لەگەڵ روسیا رابگرێت، لە هەمانکاتیشدا هەڕەشەی کرد گەر روسیا پابەند نەبێت بەو رێکەوتنەوە، ئەوا لە ماوەی شەش مانگی تردا ، لەو رێکەوتنە تاکلایەنانە دەکشێنەوە. ئەمەش بووە مایەی ناڕەزایی و نیگەرانی روسیا، ئەوروپییەکانیش بە نیگەرانییەوە سەیری ئەم بڕیارەی ترەمپیان کرد و ترسی گەڕانەوەی جەنگی ساردی نێوان هەردوو زلهێزیان هەیە.\nشەش مانگی پێدەچێت\nدۆناڵد ترەمپ سەرۆکی ئەمریکا بڕیاریدا لە رێکەوتنامەی سنووردانان بۆ موشەکی ئەتۆمی کورتهاوێژ لەگەڵ روسیا رابگرێت، هۆکاری ئەمەشی گەڕاندەوە بۆ پابەندنەبوونی روسیا بەو رێککەوتنە. لەمبارەیەوە ترەمپ رایگەیاند: ماوەی سی ساڵە ئەمریکا بەشێوەیەکی رێکوپێک پابەندە بووە بەو رێکەوتنەوە، بەڵام لەمڕۆ بە دواوە ئێمە پابەند نابین بەو رێککەوتنەوە، هەتاوەکو روسیا بە تەواوەتی پابەندبونی خۆی بەو رێککەوتنەوە رانەگەیەنێت. وتیشی: بڕیاری کشانەوە لەو بڕیارە، شەش مانگی پێدەچێت.\nجێگەی ئاماژەیە لە ساڵی 1987 لەپاش کۆبوونەوەی میخایل گۆرباتشۆف سەرۆکی یەکێتی سۆڤێت و رۆناڵد ریگن سەرۆکی ئەمریکا، رێکەوتنامەیەکی گرنگ و ستراتیژیان مۆرکرد، تێیدا هەردوو وڵات رازیبوون، کە چیتر موشەکی کورتهاوێژی ئەتۆمی دروست نەکەن، بەمەش سنوورێکی بۆ جەنگی پڕچەککردن نێوان هەردوو زلهێز دانرا.\nلەبەرامبەر ئەم بڕیارەی ترەمپدا، نانسی بیلوسی سەرکردەی ناسراوی دیموکراتەکان و سەرۆکی کۆنگرێسی ئەمریکا بە میدیاکانی راگەیاند: ئەم بڕیارە ئاسایشی نیشتمانی و جیهانیش دەخاتە مەترسییەوە و جەنگی پڕچەکردنیش توندتر دەکات. لە هەمانکاتیشدا ئیدانەی روسیای کردو رایگەیاند: پابەندنەبوونی روسیا بەو رێککەوتنە، کارێکی نامەسئولانە و ناشایستەیە. لە هەمانکاتیشدا داوای لە ترەمپ کرد، کە لەگەڵ هاوپەیمانەکانی ناتۆ، کاری زیاتر بکات، بۆ رێگرتن لەبەهێزبوونی روسیا لەرووی سەربازییەوە.\nئەم بڕیارەی ترەمپ تەنها لە ناوخۆی وڵات ناڕەزایی لێنەکەوتەوە، بگرە لەناو ئەوروپاشدا نیگەرانی زۆری دروستکرد، لەپاش کۆبوونەوەی وەزیرانی دەرەوەی یەکێتی ئەوروپا لە بوخارستی پایتەختی رۆمانیا، فیدریکا مۆگرینی بەرپرسی کاروباری دەرەوەی یەکێتی ئەوروپا بە میدیکانی راگەیاند: داواکارین لە هەردوو وڵات، بەشێویەکی راست و دروست و تەواوەتی بەو رێککەوتنامەیە پابەندبن. وتیشی: ئەوروپا نایەوێت ببێتە مەیدانێکی جەنگ ، کە تێیدا زلهێزەکان لە ناویدا رووبەروی یەکتری ببنەوە.\nکارێکی باش نییە\nلە درێژەی کاردانەوە ئەوروپییەکاندا دیدییە رایندرز وەزیری دەرەوەی بەلجیکا بە میدیاکانی راگەیاند: دەرچوون و کارپێنەکردن بەم رێكکەوتنامەیە، کارێکی باش نییە، لە هەمانکاتیشدا دەبێتە رێگر لەبەردەم خەبات بۆ کەمکردنەوەی بڵاوبوونەوەی چەکی ئەتۆمی لە جیهاندا.\nلای خۆشیەوە هایکۆ ماس وەزیری دەرەوەی ئەڵمانیا لە جریوەکیدا لە تۆڕی تویتەر رایگەیاند: روسیا ئامادە نییە دووبارە متمانە بگەڕێنێتەوە بۆ ئەو رێککەوتنەی کە سنوور بۆ موشەکی کورتهاوێژ دادەنێت. راشیگەیاند: بەبێ ئەو رێککەوتنامەیە، ئاشتیی و ئارامی جێگیر نابێت.\nلەیەکەمین کاردانەوەیدا روسیا لە زاری فلادیمیر پوتین سەرۆکی روسیا، لە پاش کۆبونەوەی لەگەڵ وەزیری دەرەوە و بەرگری رایگەیاند: هاوەڵە ئەمریکییەکانمان لە رێکەوتنامەکە کشانەوە، ئێمەش بەهەمانشێوە لەو رێکەوتنە دەکشێینەوە. راشیگەیاند: روسیا دەستپێشخەری ناکات بۆئەوەی دووبارە رێکەوتنێکی تر لەگەڵ ئەمریکا بکەین، هەتاوەکو ئەوکاتە دڵنیا نەبین لەوەی کە ئەمریکییەکان جددین و بە راستی دەیانەوێت رێکەوتن بکەن، ئینجا ئێمە ئامادەین رێکەوتنی نوێیان لەگەڵ بکەین.


هەگبەی زانین – Ú\nبه‌رهه‌مه هه‌ڵبژارده‌کانی فێستیڤاڵی “تامپره”ی فینله‌ندا له فێستیڤاڵی کورته فیلمی تاران\nبه‌ره‌و هونه‌رێکی ڕه‌سه‌ن\nئاوازی کوردی لەنێوان دوێنێ و ئەمڕۆدا!!!\nئاریاس و هۆنیا\nڕاستکردنەوەی مێژووێکی ناتەواو\nئستاتیکای وشە لەشیعری نەوەی دوێنێ و نەوەی ئەمڕۆدا\nزەنگیانەی ئاویی ڕستی دەهەم ( ماڵی من )\nکە تۆ دێی\nئەمریکا بایەخ دەدەداتەوە بە ھە رێمی کوردستان ؟\nسەرەتا / وتار و بیروڕا / هەگبەی زانین\nCHRA.TV وتار و بیروڕا, وتار و بیروڕا\nنوسینی: د. ساماڵ مانیی\nدکتۆرا لە فەلسەفەدا، پرۆگرامی فەلسەفە بەزمانی ئینگلیزی، ئەورۆپا.\nبەکالۆریۆس و ماجیستێر لە فەلسەفەدا، زانکۆی لەندەن.\nدووساڵ مامۆستای فەلسەفە بووە لە زانکۆیەکی هەرێمی کوردستانی باشووردا.\nئەندامی هەمیشەیی کۆمەڵەی فەیلەسوفەکانە لە بەریتانیا.\nئەندامی لێکۆڵینەوەی باڵای فەلسەفەیە لە بەریتانیا.\nئەندامی کۆمەڵەی فەیلەسوفە ژنەکانە لە بەریتانیا.\nتێکستە فەلسەفیەکانی بە زمانی ئینگلیزی لە ئەورۆپا بڵاودەکاتەوە.\nئەو ڕشتە فەلسەفیانەی کە لێکۆڵینەوەی تیادا کردوون و گرنگیان پێ دەدات ئەمانەن:\nفەلسەفەی زانست و لۆجیک، فەلسەفەی زەین وئاگایی و مێشک، فەلسەفەی زمان و مانا، فەلسەفەی پیستیمۆلۆجی کلاسیک و سۆشیال پیستیمۆلۆجی، فەلسەفەی جێندەر و کۆمەڵایەتی.\nگەرچی زمانی کوردی و عەرەبی و فارسی زۆر باش دەزانێت بەڵام هەموو خوێندنی زانکۆیی و ئەکادیمی لە فەلسەفەدا بە زمانی ئینگلیزی بووە و تەنیا لە بەریتانیا و ئەورۆپا بووە. لە بەریتانیا پێشینەی فەلسەفیی لە پانتایی فەلسەفەی ئەنەلەتیکدا بووە، پاشان بەمەستی فروانکردنی زەمینەی فەلسەفی خۆی، ڕووی کردۆتە ووڵاتە جیاکانی ئەورۆپا بە گشتی و لەوێ فەلسەفەی کۆنتینانتاڵی خستە سەر زەمینەی فیکریی خۆی. هەر لەبەر ئەمەشە نوسینی ‘هەگبەی زانین’ لە هەردوو پێشینەی ئەنەلەتیک و کۆنتینانتاڵ ئاڕاستە دەکات سەبارەت بە پرسی زانین، هەروەهاش هەندێک تێۆری لە سۆسیۆلۆجی و سایکۆلۆجی دەهێنیتە سەرباس، هەموو ئەمانە پێکەوە لەسەر زانین ئاڕاستە دەکات و لە هەگبەی زانین دا تاووتوێ دەکرێن. هەر لە ١٩٩٣ وە هەتا ئێستا و بەردەوام -تەنانەت ئەو کاتانەش کە لە کوردستان مامۆستای فەلسەفە بووە- دانەبڕاوە لە بازنەی فەلسەفی و دیبەیتەکانی فەلسەفە لە ئەورۆپا بەگشتی، بەشێک بووە لە دیبەیت و باسە گرنگەکانی فەلسەفە لە کۆڕ و کۆنفرانسەکاندا لە بەریتانیا بە تایبەتی.\n“لە دایکبوو و گەورەبووی کوردستانم، لە سلەیمانی لە گەڕەکی سەرشەقام لە دایک بووە و هەر لەو شارەش گەورە بووە و ژیاوم (بەڵام خەڵکی هەموو کوردستانم) هەتا ١٩٨٦ لە کوردستان ژیاوم. دایکم ‘خاتوو ڕابی’ ژنە سیاسیکاری شەستەکانی سەدەی ڕابووردوە لە شاری سلەیمانیدا ، باوکم مام عەلی یەکەم پیاوی مەزن بوو لە ژیانمدا، جگە لەوەی خۆی وەک پیاوێکی سەڵت بەخێویکردم، پاڵپشتم بوو لە هەنگاوەکانی ژیانمدا لە سیاسەت و پێشمەرگایەتیمدا.\nپێش ئەوەی وەک ژنێکی تەنها پێشمەرگە بم، یان بەرەو هەندەران بێم، هەموو ئەو کاتەی کە لە کوردستان بووم، بەشێک بووم لە هەموو ئەو ژینگە ڕۆشنبیری و سیاسیەی کە هەبوون بۆ ئازادی تاک وئازادی ژن و یەکسانی چینەکان و سەربەخۆیی نەتەوەی کورد، بە تایبەتی لەناو شاری سلەیمانیدا.\nپاشان هەر لە هەشتای سەدەی ڕابووردودا، بە شوێن پێی ژنێکی کورد کە کاریگەری لەسەر دانابووم (دایکم)، بەهەڵگرتنی نازناوی دایکمەوە ‘هاوڕێ ڕابی’، لەبەر کۆمەڵێک پرنسیپی گشتی و ڕۆشنبیری بە تەنیا خۆم ڕوومکردە ناو هەزران پیاوی سیاسی و پێشمەرگە کە هەموولە دەوری سیاسەتدا کۆبوبونەوە لە ناو چیاکانی کوردستانا. سێ جار چوومەتە شاخ و بەڵام تەنها لە سێهەم جاردا زیاتر دەرکەوتم لەبەر ئەوەی زۆرتر مامەوە و یەکەم ژن بووم بچمە ناو مەفرەزەکانی پێشمەرگەوە بەتەنها بەشداری شەڕەکانی پارتیزانی بکەم و بە تایبەتی لە تیپی ٢١ ی کەرکوک دا، پاش ئەوە دەستپێشخەریم کرد و یەکەم ژن بوم ببم بە کادێر و دەستم کرد بە کردنی سیمینار لە بواری سیاسەت و ئابووری و مێژوو، لەناو مقەڕەکانی پێشمەرگە دا و لەناو لادێکاندا، بەو جۆرە بەردەوام بووم لەگەڵ ناڕازی بوونمدا لەسەر زۆر مەسەلەی سیاسی و جێندەری، دەمزانی هەم تێگەیشتن لە مەسەلەی ژن و هەم پێگەی ژن زۆر سنوردارە لە خەباتی کوردانەی باشووری کوردستاندا لە شەستەکانەوە بۆ نەوەدەکانی سەدەی ڕابووردوو.\nپاش چەندین ساڵ وەکو ژنێکی تەنها لە پێشمەرگایەتی دا، هەر لە شاخەوە بە بێ ئەوەی تەسلیم ببمەوە، بەرەو هەندەران هاتم بە تەنها و بە یارمەتی چەند هاوڕێیەکی پێشمەرگە و جوامێر، سوپاسگوزاری یەکێکیانم بە تایبەتی. وەکو ژنە سیاسیەکی تەنهای کوردی پەنابەر گیرسامەوە لە بەریتانیا و هەر لەماوەی دوو هەفتەدا پەنابەریم وەرگرت و لە بیرمە پێیان سەیر بوو ژنێکی تەنهای سیاسیکاری کوردی باشور داوای پەنابەری بکات لە بەریتانیا لەهەشتاکاندا، خۆیان پێیان ووتم.\nمن ئەمجارەیان بەناوی خۆمەوە بووم نەک بەناوی دایکمەوە، هەر لەوساوە لە بەریتانیا نیشتەجێ بووم وهەر ئەو ووڵاتەش بوو بە مەنزڵگە و ماڵ و لانکی رۆشنبیری و فەلسەفی بۆ من. لە هەندەران لە ١٩٨٦ وە بەردەوام بووم لە سیاسەتدا: هەم لە سیاسەتی کوردی و هەم لە سیاسەتی بەریتانیا، هەتا ١٩٩٣. لە ئەو ساڵە بڕیارمدا بەیەکجاری واز لە سیاسەت بهێنم وببم بە چاودێرێکی سیاسی نەک چالاکوانی سیاسی . هەر لە ١٩٩٣دا خۆم خستە ناو بازنەی فەلسەفەی ئەکادیمی لە بەریتانیا و هەر هەمان ساڵ بووم بە خوێندکاری فەلسەفە لە بەریتانیا و بەتایبەت لە زانکۆی لەندەن دا گیرسامەوە.\nپاش تەواوکردنی بەکالۆرێۆس و ماستەر لە فەلسەفەدا لە زانکۆی لەندەن، یەکەم هەوڵم بۆ گەڕانەوە بۆ کوردستان و بەتایبەتی بۆ مامۆستایەتی فەلسەفە لە زانکۆی سلەیمانی بوو لە ٢٠٠٣ دا، هەر لە مناڵیەوە ئەم زانکۆیەم زۆرم خۆش دەویست، داوام کرد و فۆرمم پڕ کردەوە و قەبوڵ کرام، سەرۆکی زانکۆکەش بڕیاری دا دام بمەزرێنن وەک مامۆستای فەلسەفە، بەڵام هیچ هاوکاریەکیان نەکردم لە دابینکردنی شوێنی مانەوە گەرچی ژنێکی تەنیا بووم و خاوەنی یەک دینار و یەک بست زەوی و موڵک نەبووم لە کوردستانا تیای بژیم و پێی بژیم، لەبەر ئەو هۆیەش بۆ من نەگونجا و ناچار بووم گەڕامەوە بۆ لەندەن.\nدووەم جار بەهەمان مەبەست گەرامەوە بۆ کوردستان کە بەشداری بە کوردی کردنی فەلسەفە بم لە کوردستاندا، ئەمجارەیان لەسەر داوای زانکۆیەکیتری هەرێم بوو، پێیان ووتم کە لە زانکۆی سلەیمانیدا بەشی فەلسەفە نیە- تا ئیستاش هەروایە ئەوەندەی من ئاگادار بم- ئەم جارەیان لە ٢٠١١ وە بۆ ٢٠١٣ مامۆستای فەلسەفە بووم لەو زانکۆیەدا. لە بەرەو کۆتایی ٢٠١٣ دا لەبەر ئەوەی لە کوردستان دا بە زمانی کوردی دکتۆرا لە فەلسەفەدا ناکرێت -هەتا ئێستاش هەروایە – جاریکیتر ناچاربووم بگەڕیمەوە بۆ هەندەران بۆ خوێندنی دکتۆراکەم. هەر لە ٢٠١٣ وە بێ فەوتاندنی یەک رۆژ، دەستم کرد بە لێکۆڵینەوەی دکتۆراکەم و لە ئێوارەی نەورۆزی ساڵی رابوردوو(٢٠١٧) دا بە سەرکەوتووی تەواو بوو.\nئەمانە ئەوسا بوون و بوون بە مێژوو، ئێستا پاش ئەو ئەزموونانەیە. لە ئێستادا یەک دوو پرۆژەی فەلسەفیم هەیە لە کوردستاندا ، ناردوومە بۆ یەکێک لە سەرکردە سیاسیەکان، و قسەشم لەگەڵ چەند سیاسیەکیتردا کردوە لەسەریان، نازانم ڕێگە دەدرێت پرۆژەکانم لە کوردستاندا بکەم لە بواری فەلسەفەدا یان ڕیدەگیرێت ە دەدرێن بەخەلکیتر بیانکات. نوسینی ‘هەگبەی زانین’ زەمینەی فەلسەفی دەڕەخسێنێت بۆ پرۆژەکانم لە کوردستان دا، وا بەرەو تەواو بوون و کۆتاییە.\nئەڵبەت وەک دیارە مەبەستی پرۆژە فەلسەفیەکانم کوردستانە و هەموو پرۆژەکانم لە فەلسەفەدا ئاراستەی زەمینەی ڕۆشنبیری و هزراندنی فەلسەفی کورد و کوردستان دەبن.”\nزانیاری لەسەر ‘هەگبەی زانین’ بە گشتی ؛ هەرسێ کتێبەکەی:\nهەر سێ کتێبەکەی ‘هەگبەی زانین’ ئاراستەی چەند جۆرێک لە خوێنەری کوردە :چ لە کوردستان بن یان لە هەندەران، چ لە زانکۆ بن یان سەربەخۆ لە ماڵەوە بخوێننەوە:\n(یەکەم ) ئەو ڕۆشنبیرانەی گەر لە کوردستان بن یا لە هەندەران دەخوێننەوە و تینووی تێگەیشتنن لە فەلسەفە، بەڵام لەبەر ئەوەی تەمەنیان ناگونجێت بۆ وەرگرتن لە زانکۆکان یا لەبەر ئەوەی کە ئیشدەکەن و کاتیان نیە بۆ ئەوەی لە زانکۆکاندا بخوێنن، یا بەهەر هۆیەکیتر دوورخراونەتەوە و دوورکەوتوونەتەوە لە خوێندنی فەلسەفەی ئەکادیمی. ‘هەگبەی زانین’ دەکرێت وەک کۆرسێکی ئەکادیمی فەلسەفە لە ماڵەوە بخوێنرێتەوە.\n(دووەم) ئەو ڕۆشنبیرە ئەکادیمیانەی کە لە کوردستان و لە هەندەران لە زانکۆکاندا لە بواری فەلسەفەدا دەخوێنن، ‘هەگبەی زانین’ وەک سەرچاوەیەکی ئەکادیمی زۆر بەسوودە لە خوێندن وتێگەیشتنیاندا.\nلەبەر ئەمانەیە کە ‘هەگبەی زانین’ لەگەڵ ئەوەدا کە ڕوون و کورت و پوخت نوسراوە ئاستی بەرزی ئەکادیمی خۆی پاراستووە.\nهەموو باسەکان و ئارگیومەنتەکان و سەرنجەکان لە هەرسێ کتیبەکانی ‘هەگبەی زانین’دا؛ گەرچی کورت و پوخت و ڕوون نوسراون، بەڵام ئاستی بەرزی فەلسەفەی ئەکادیمیان پاراستووە و هاوتا و سەردەمن لەگەڵ ئاستی فەلسەفەی زانکۆکانی بەریتانیا و ئەمەریکا و ئەو ووڵاتانەی کە بە ئینگلیزی دەدوێن و دەخوێنن و دیبەیت دەکەن لەسەر ڕووی زەویدا. بۆیە هەر یەک لە سێ کتێبەکەی ‘هەگبەی زانین’ دەکرێت لە ماڵەوە وەک کۆرسێکی فەلسەفە بخوێنرێت. هەرئەمەشە کە مەبەستەکە بەتەواوی دەپێکێت؛ هێنانی دیبەتەکانی ناو زانکۆ بەریتانی وئەمەریکی و کیشوەرانی ئینگلیز زمان دەگەیەنێتە ناو ماڵەکانی کوردستان و زانکۆکانی کوردستانەوە؛ کە ڕووبەرێکی گەورەی سەرزەویە و لەگەڵیدا و گرنگتر لەمە ڕووبەرێکی گرنگی بواری فەلسەفەیە.\nزانیاری تایبەت بە کتێبی یەکەم و کتێبی دووەمی ‘هەگبەی زانین’ کە ئەم یەک دوو هەفتەیە پێکەوە بڵاودەکرێنەوە.\nکتێبی یەکەم، تایتڵەکەی ئەمەیە: هەگبەی زانین: کتێبی یەکەم ؛ خوێندنەوەی پیستیمۆلۆجی؛ پیستیمۆلۆجی کلاسیک.\nلەم کتیبی یەکەمەی ‘ هەگبەی زانین’ دا؛ ئەو ئارگیومەنتانەی کە هێناومنەتە سەر باسکردن و هەڵسەنگاندن، هەڵبژاردەیەکن لە دیبەت و سەرنج و پرسیار و باسە فەلسەفیە کلاسیکیەکەی ناو سێ بەشی فەلسەفە: پیستیمۆلۆجی ، لۆجیک و مێتۆدۆلۆجی ، فەلسەفەی زانست. زۆربەی ئەو ئارگیومەنتە فەلسەفیانەی کە پەیوەندیان بە زانینەوە هەیە لە فەلسەفەدا لەم کتێبی یەکەمەی ‘هەگبەی زانین’ەدا هێنراونەتە سەر باس . کتێبی یەکەمی ‘هەگبەی زانین’ ە ، دەچێتە خانەی پیستیمۆلۆجی کلاسیکەوە ، تایتڵەکەی واتە ناونیشانەکەی بەم جۆرەیە:\nمەبەست لە ‘پیستیمۆلۆجی کلاسیک’ لەبەر ئەوە نیە ئەم کتێبە خۆی قەتیس کردبێت بە سەردەمی فەلسەفەی یۆنانی دێرینەوە کە بە فەلسەفەی کلاسیک ناودەبرێت. بەڵکوو بە پێچەوانەوە، زیاتر خۆی لەگەڵ فەلسەفەی ئێستا هاوشانکردوە. هەروەهاش خۆی قەتیس نەکردوە بە یەک بەشی فەلسەفەوە بەڵکوو زەمینەکەی لە سێ بەشی فەلسەفەدایە: فەلسەفەی زانست، لۆجیک و مێتۆدۆلۆجی، پیستیمۆلۆجی پێکەوە. لەبەر ئەمانە خویندنەوەیەکی بە چێژ و ڕوون دەبێت، مەبەستی دەرخستنی ئارگیومەنتە چڕ وپڕەکانی فەلسەفەیە و تاووتوێکردنیانە سەبارەت بە ‘زانین’ لە هەگبەیەکی کورت و پوخت دا.\nکتێبی دووەمی هەگبەی زانین، تایتڵەکەی ئەمەیە: هەگبەی زانین: کتێبی دووەم؛ سۆشیال پیستیمۆلۆجی.\nبابەتی ئەم کتێبەیان کە کتێبی دووەمی ‘هەگبەی زانین’ە، تێڕوانینێکی جیاوازە بە بەروارد بە کتێبی یەکەمی ئەم پرۆژە نووسینەم. ‘سۆشیال پیستیمۆلۆجی’ بابەتی تێڕوانینی ئەم کتێبەیە سەبارەت بە ‘زانین’، ڕەوتێکی نوێی فەلسەفەیە بە بەراورد بە ڕەوت و بەشەکانیتری فەلسەفە، لە ڕەخنەگرتنی پیستیمۆلۆجی کلاسیک زەمینەی خۆی دروستکردوە، زۆرجاریش وەکو جێگرەوەی پیستیمۆلۆجى کلاسیک دەکەوێتە بەرچاو. کاریگەريیەکان لەسەر دروستبوونی ئەم ڕەوتە گەورە و نوێیە زۆرن، تەنها لە چەند دەیەی ڕابووردودا زەمینەی ئەم ڕەوتە هاتەکایەوە و خۆی وەکو بەشێک لە لێکۆڵینەوەی فەلسەفی سەبارەت بە زانین و تاکی بیرکەرەوە ناساند، تاکی بیرکەرەوەی خستە ناو ژینگەی بەکۆمەڵیبوون و کۆمەڵگەی بیرکەرەوەکان.\nلەم کتێبەی دووەمی ‘هەگبەی زانین’دامەبەستمە: یەکەم هەندێک ئارگیومەنت لە دەرەوەی بواری فەلسەفە، لە ئارگیومەنتەکانی ناو بوارەکانی وەکو سۆسیۆلۆجی و سایکۆلۆجی، ئەوانەیان کە پەیوەندییان بە بابەتی بیرکردنەوەی تاک و کۆمەڵگە هەیە بەڵام مەسەلەی پێرسەپشن و کۆگنەتیڤی دەجوڵێنن و لەبەرئەوەی هەردوو پرسی پێرسەپشن و کۆگنەتیڤ پرسی فەلسەفیشن، دەهێنمە ناو باسەکەوە. دووەم:هەندێک لە ئارگیومەنتەکانی فەلسەفەی کۆنتینەنتاڵ ئاڕاستەدەکەم لەسەر پرسی زانین، لەبەر پەیوەندییان بە بابەتی ئەم کتێبەوە؛ کە سۆشیال پیستیمۆلۆجیە. واتە ئەم کتیبە تا ڕادەیەک هەندیک بواریتری دەرەوەی فەلسەفە لەگەڵ دوو بەری فەلسەفەدا کۆدەکاتەوە: فەلسەفەی ئەنەلەتیک و فەلسەفەی کۆنتینەنتاڵ.\nبورھان شێخ ڕەئوف ئەگەرچی سیستمی حوکمڕانی لە عێراق و ھەرێمی کوردستانیش دیموکراسیە و پەرلەمانیەو لە …\nسەنتەرى رایەڵ پێنجەمین فێستیڤاڵى کەلتورە جیاوازەکان لە شارى رانیە ئەنجام دەدات\n“ئورده‌ک لی” له ده‌رهێنانی غه‌ریب پوور له فێستیڤاڵی فیلمه‌کانی منداڵان نمایشکرا\nنامەکانی ئیشق …\nتێــگەیشتنی من و تۆ لە گۆڕان\nرووره‌شی و سه‌رشۆری بۆ دوژمنانی كوردو كوردستان


توركیا مانۆڕێكی سەربازی لە باكووری قوبڕس ئەنجام دەدات – تۆڕی میدیایی خەڵک\n2020/08/29 - 9:25 PM\nسوپای توركیا مانۆڕێكی نوێی سەربازی لە ڕۆژهەڵاتی دەریای ناوەڕاست دەستپێكرد و بڕیارە ماوەی دوو هەفتە بخایەنێت.\nهێزەكانی دەریاوانی توركیا لە جریوەیەكدا لە تۆڕی كۆمەڵایەتی تویتەر بڵاویكردەوە، هێزەكانیان لە ڕۆژی شەممە 29ی ئابەوە تا ڕۆژی 11ی ئەیلول مانۆڕێكی سەربازی لەناوچەیەكی بەرامبەر بە شاری ئەنامۆر لە باشووری توركیا و باكووری قوبڕس ئەنجام دەدەن.\nئەمەش لەكاتێكدایە، توركیا پەیوەندییەكانی لەگەڵ یۆناندا بەهۆی گەڕان بەدوای وزەدا لەناوچەكە گرژی و ئاڵۆزی تێكەوتووە، گوێش بەو هەڕەشانە نادات كە دوێنێ وڵاتانی یەكێتیی ئەوروپا ئاڕاستەی حكومەتی ئەنقەرەیان كرد بەسەپاندنی سزای نوێ بەسەریدا.\nجێی ئاماژەیە، یەكێتی ئەوروپا، دوێنێ هەینی، هەڕەشەی سەپاندنی سزای نوێی بەسەر ئەو وڵاتەدا كرد، لەئەگەری ئامادەنەبوونی بۆ چارەسەركردنی كێشەكانی لەگەڵ یۆنان و دەستپێكردنی گفتوگۆ.\nئیمارات سەبارەت بە ئیسرائیل یاسایەك هەڵدەوەشێنێتەوە\nعەبدوللەتیف سەلەفی: ڕۆژێك دێت بۆ ستەمكاران و ڕزگاربوونی خەڵكی چەوساوە\nئەوروپا لەسێدارەدانی تیرۆریستان لە عیراق ئیدانە دەكات


ژنی نوێباو – ژینیار\nIn تایبەتی ژنان, مێژوویی, چاند و کۆمەڵایەتیی\nوه‌رگێڕانی: بابان ئه‌نوه‌ر\nژنی نوێباو کامه‌یه [له‌م وتاره‌دا وشه‌ی نوێباو (یان مۆدێرن) به مانای مۆد و هه‌وڵی ژنان بۆ دانه‌بڕان له باوی سه‌رده‌م ده‌ێت]؟ ئایا ئه‌و ژنه‌یه که پێڵاوی پاژنه به‌رز له‌پێده‌کات، نوێترین مۆدێله‌کانی فاشیۆن ده‌په‌رستێت، قژی ده‌بڕێت یاخود ڕه‌نگی ده‌کات و په‌رشوبڵاوی ده‌کاته‌وه؟ ژن، به‌و ئازادییه‌ی دوای ئازادبوونی به‌ده‌ستیهێناوه، چی به‌رهه‌مده‌هێنێت؟ بۆچی ژنی به‌پیاوبوو، ژنی سارد، هاوسه‌ری بێپه‌روا، دایکی دڵڕه‌ق و توند و کچی سه‌رشێت و سه‌ره‌ڕۆ ده‌بینین؟ فه‌یله‌سوف و نووسه‌ری فه‌ڕه‌نسیی (هێنری لۆڤیفره) وه‌ڵامی قورسترین پرسیار ده‌داته‌وه که پیاو له ژنی ده‌کات: به‌و ئازادییه‌ی هه‌تانه چی به‌رهه‌مده‌هێنن؟\nزه‌مه‌نێکی زۆر دوور نییه که منداڵه فه‌ڕه‌نسییه‌کان پاش ماوه‌یه‌کی که‌م له له‌دایکبوونیان چه‌شنی مێش ده‌مردن (ئه‌و زینده‌وه‌ره‌ی ڕۆڵێکی گه‌وره‌ی بینیوه له پڕۆسه‌ی جه‌رگبڕی هه‌ڵبژارنی سروشتیدا). ئه‌و منداڵانه‌ش که به زیندوویی ده‌مانه‌وه، نه‌ده‌گه‌یشتنه ئه‌و ته‌مه‌نه‌ی له‌مڕۆدا به ته‌مه‌نێکی ناوه‌ندیی داده‌نرێت، زۆرینه‌شیان هه‌ر نه‌ده‌گه‌یشتنه ته‌مه‌نی پێگه‌یشتن. ئیدی ئه‌وه پیره‌کان [هێنده ده‌گمه‌ن بوون] لاوه‌کانیان توشی سه‌رسوڕمان کردبوو. سه‌رچاوه‌ی ئه‌م سه‌رسوڕمانه‌ش ئه‌وه‌بوو که ئه‌م پیرانه به‌ختیان هه‌بووه که گه‌یشتوونه‌ته ئه‌م ته‌مه‌نه، که ته‌مه‌نێکی گه‌لێک گه‌وره‌تر بوو له ته‌مه‌نی واقیعی ئه‌و سه‌رده‌مه. هه‌ر له‌به‌رئه‌وه‌ش بوو به جۆرێک له جۆره‌کان پیرۆز کرابوون، چونکه به زه‌رووری ئه‌وه ته‌نها پیره‌کان بوون ته‌مه‌ن ڕێگه‌ی پێدابوون ئه‌زموون و یاده‌وه‌رییه‌کی چڕ و سامانێکی ماددیی به‌ده‌ستبهێنن. ئا لێره‌وه بووبوونه جێگه‌ی ڕێز و ئیحترام. ته‌نانه‌ت کاتێک له سه‌ره‌مه‌رگیشدا بوون، توانای فه‌رمان ده‌رکردنیان هه‌بوو. سه‌رجه‌م دانیشتوانی گه‌ڕه‌ک ده‌یانبینی که ژماره‌یه‌کی زۆری خزم و که‌سه نزیکه‌کانی ده‌ورووبه‌ری ئه‌م پیره (که زۆر له ئێستا زیاتر بوون) پێشتر مردوون.\nله‌م بارودۆخه‌دا، که هێشتا له وڵاته دواکه‌وتووه‌کان باڵاده‌سته، تاکه‌کان نه‌یانده‌توانی له مانای ژیانی تاکه‌که‌سی و مانای مردنی تاکه‌که‌سی تێبگه‌ن. مردن، ڕووداوێکی سروشتیی حه‌تمیی و ناشه‌خسیی بوو، چه‌شنی ڕووه‌ک و گژوگیا، مرۆڤیش له ڕیشه ده‌ردێنێت. مردن دروێنه‌ی خوداوه‌نده، یاخود دروێنه‌ی زه‌مه‌نه، که گوڵ و تۆوی مرۆڤایه‌تی ده‌چنێته‌وه و ده‌ینێرێت به‌ره‌و به‌هه‌شت یاخود دۆزه‌خ.\nلێره‌وه مرۆڤه‌کان فێری ئه‌وه بوون چۆن خه‌م و خه‌فه‌ت و ناڕه‌حه‌تییه‌کانیان فه‌رامۆشبکه‌ن، چۆن پارێزگاریی له زیندووێتییه‌کی خۆیی و بێ ئاگایانه بکه‌ن، چۆن بژین به‌بێ ئه‌وه‌ی ئه‌وه‌ی بزانن له‌پێناو چی هۆکارێکدا ده‌ژین، هه‌روه‌ها به‌بێ ئه‌وه‌ی پێویستیان به‌وه بێت بزانن هه‌تاوه‌کو که‌ی ده‌ژین. ئه‌و کات ئه‌م پرسیاره هاوچه‌رخ و نوێیه له‌ئارادا نه‌بوو: چۆن به‌ڕووی مردندا بوه‌ستینه‌وه؟\nسروشت، له یه‌ک کاتدا بریتییه له ژیانێکی نه‌مر و مردنێکی له‌ناکاو. دونیا ئه‌به‌دییه، ئاخیره‌تیش خێرا دێت. دیسان لێره‌وه [له‌م تێڕوانینه‌وه] بوو خه‌ڵکی به ته‌سلیمبوونێکی قه‌ده‌ریی به‌وه‌ی هه‌موو ئه‌م شتانه ته‌نها کاره‌ساتگه‌لێکی سروشتین، به‌ڵایه‌کی مێژوویی حه‌تمیین و هه‌ندێکیان له‌گه‌ڵ یه‌کدا تێکه‌ڵن، که ترسێکی مه‌زن و چێژێکی مه‌زنیان له‌گه‌ڵدا تێکه‌ڵ بووه، به هه‌موو ئه‌م پاساوانه جه‌نگه‌کان و برسێتییه‌کان و ئاگرکه‌وتنه‌وه و کاره‌سات و لافاوه‌کانیان قبوڵ ده‌کرد.\nهه‌ر ده‌سته و تاقمێک له ده‌وری فه‌رمانڕه‌واکان و ڕیشسپییه‌کانی خۆیان کۆده‌بوونه‌وه: ئه‌وانه‌ی که مردن جیایکردوونه‌ته‌وه و وه‌ک ئیمتیازێک ده‌ستنیشانی کردوون که بژین. کۆی ده‌سته و کۆمه‌ڵه‌کانیش له ده‌وری مردووه‌کانیان و له‌ناو مردووه‌کانیاندا ده‌ژیان. وه‌ک چۆن هاوشان له‌گه‌ڵ په‌رستنی پێشینان و باووباپیران، نه‌ریته‌کان، یاده‌وه‌رییه ئاڵۆز و نادیاره‌کان و ڕوون و ئاشکراکان ده‌ژیان، که ئه‌م جۆره‌یان [یاده‌وه‌رییه ڕوون و ئاشکراکان] ده‌گمه‌ن بوو، چونکه له ژیانی ئه‌م کۆمه‌ڵانه‌دا جگه له ڕووداوی مردن و بۆنه‌ی جه‌ژنه‌کان هیچی دیکه نه‌بوو- له‌نێو ئه‌م دوو جۆره ڕووداو و بۆنه‌یه‌شدا هیچ جیاکارییه‌کی ئه‌وتۆ نه‌بوو، جگه له هه‌ندێک ڕووداوی ناپه‌سه‌ندی وه‌ک کاره‌سات و جه‌نگه‌کان.\nخوێنه‌ر مافی خۆیه‌تی بپرسێت: په‌یوه‌ندیی نێوان ژن و مردن چییه؟ پێشئه‌وه‌ی وه‌ڵامی ئه‌م پرسیاره بده‌ینه‌وه، پێویسته که‌مێک له‌و چاره‌نووسه ڕابمێنین که ژن له واقیعی ڕۆژانه‌دا شوێنی که‌وتووه.\nله سه‌ره‌تای شارستانێتیی مرۆڤدا، کچه گه‌نجه‌کان ئازادییه‌کی دیاریکراویان هه‌بوو. تاڕاده‌یه‌ک له خێزان و له گونده‌که‌دا بوونێکی فه‌ردیی هه‌بوو، به‌وپێیه‌ی ئه‌ندامێکی گروپه سروشتییه‌که‌ی خۆیه‌تی (گروپی کچه هاوته‌مه‌نه‌کانی)، به‌وپێیه‌ی ئه‌ندامێکی گروپه گوندییه‌که‌یه که داهاتووی ده‌پارێزێت و داوای خێر و چاکه‌ی بۆده‌کات و ئامڕازه‌کانی ئاڵوگۆڕێکی باش و گونجاوی له‌گه‌ڵ گروپه‌کانی دیکه‌دا بۆ دابینده‌کات.\nبه‌ڵام کاتێک سه‌رده‌می یه‌که‌می شارستانێتیی مرۆڤ کۆتاییدێت و کۆمه‌ڵگه له دایکسالارییه‌وه ده‌بێته باوکسالاریی و په‌رستنی “پاکیزه‌یی” دادێت، ئیدی “شکسته گه‌وره‌که”ی ڕه‌گه‌زی مێ ده‌ستپێده‌کات [گلۆربوونه‌وه به‌ره‌و ژێرده‌سته‌یی]. ئه‌م شکسته به یه‌ک جار و به یه‌ک لێدان ڕووینه‌دا، به‌ڵکو ڕه‌وتی ڕوودانێکی پله‌به‌پله و ئه‌نجامگه‌لێکی جیاجیای وه‌رگرت. پاشان له کۆتاییه‌کانی سه‌ده‌کانی ناوه‌ڕاستدا ئه‌م شکسته قوڵبوونه‌وه و مه‌ترسیی زیاتری به‌خۆوه‌بینی. هه‌تاوه‌کو سه‌ده‌ی شانزه‌ش، مافی کچ له ده‌ستنیشانکردنی مێرده‌که‌ی، پرسێکی یه‌کلاکه‌ره‌وه‌ی گرێبه‌ستی هاوسه‌رگیری بوو. به‌ڵام له سه‌ده‌ی شانزه به‌دواوه، واته پاش ده‌رکه‌وتنی سه‌رمایه‌داری، ئیدی هاوسه‌رگیری بۆ یه‌ک ئامانج بوو: به‌دیهێنانی به‌رژه‌وه‌ندی. ئیدی به‌رژه‌وه‌ندی بوو به ئامانج و ئه‌رک و مه‌رگه‌ساتێکی گه‌وره! هه‌تاوه‌کو ئه‌مڕۆش، ئه‌گه‌رچی له‌سه‌ر ڕێگه‌ی تێپه‌ڕاندن و کۆتاییپێهێنانی ئه‌م دۆخه‌ن، به‌ڵام له کۆمه‌ڵگه سه‌رمایه‌دارییه‌کاندا هێشتا بزرنه‌بووه. ئه‌مه هه‌موو ئه‌وه‌یه که ده‌توانین بیڵێین.\nپێویست ناکات لێره‌دا ئه‌و ڕووداوانه بهێنینه‌وه پێش که لای هه‌مووان ئاشنان و هه‌موو ژنێک که هاوسه‌رگیرییه‌کی به‌رژه‌وه‌ندخوازانه‌ی ئه‌نجامدابێت و ده‌ستی نه‌بووبێت له هه‌ڵبژاردنی مێرده‌که‌یدا، ده‌یزانێت. به‌ڵکو ئه‌وه‌ی پێویسته بیهێنینه به‌رباس ئه‌وه‌یه که چۆن ژماره‌یه‌ک زۆری کچانی گه‌نج له‌دایکبوون و دواتر ده‌مرن، ئه‌وانه‌شی که ده‌ژین و نامرن، ده‌بینین منداڵه‌کانیان له به‌رده‌میاندا ده‌مرن.\nبه‌م مانایه بێت، ژن (دایک) بۆته میدیۆمێک له‌نێوان زیندووان و مردوواندا، له‌نێوان زه‌وی و ئاسماندا، -له هه‌مان کاتیشدا- میدیۆمێکه له‌نێوان سروشت و شارستانێتییدا، له‌نێوان ژیان و پیاودا، له‌نێوان گروپه خێزانی و ڕه‌گه‌زپه‌رستی و نه‌ته‌وه‌ییه جیاجیاکاندا، دواجار له‌نێوان نه‌وه‌کاندا. به‌م جۆره وێنه‌یه‌کی دوالیستییانه‌ی وه‌رگرتووه، له‌لایه‌ک وێنه‌ی ناشیرینێک له ڕۆڵێکی ناشیریندا، له لایه‌کی دیکه‌ش وێنه‌یه‌کی جوان له ڕۆڵێ مرۆڤێکی پیرۆزکراودا. ژنان –هه‌تاوه‌کو زه‌مه‌نێکی دره‌نگوه‌خت و به ناڕه‌حه‌تییه‌کی زۆره‌وه- نه‌یانتوانی جۆری ئه‌و فه‌ردییه‌ته ئاشکرابکه‌ن که پێیگه‌یشتوون، به‌ڵام به‌م ئاشکراکردنه ئه‌و “به‌سته‌ره نهێنی”یه‌یان بڕی که شارستانێتیی به سروشته‌وه به‌ستبۆوه، که پێده‌چێت به‌سته‌رێکی خۆیی و حه‌تمیی بووبێت.\nهه‌تاوه‌کو سه‌ده‌ی نۆزده‌ش، پێویست بوو له‌سه‌ر ژن کاتێک ده‌گاته ته‌مه‌نی 25 ساڵی، وه‌سفکردنی خۆی به “جوان belle” بگۆڕێت به “باش bonne”. چونکه ژنێک پاش هاوسه‌رگیرییه‌کی به‌رژه‌وه‌ندخوازانه گه‌یشتبێته ته‌مه‌نی 25 ساڵ، دواتریش ئازاره‌کانی دایکایه‌تی و منداڵبوون و کارکردن بڕستی لێبڕیبێت، کاری ناوماڵ و قورسایی به‌رپرسیارێتییه‌کانی به‌هیلاکیان بردبێت، ناتوانێت به جوانی بمێنیته‌وه، که‌سیش به جوان نایبینێت، هیچ کاتێکیشی نه‌بووه بۆ خۆپێگه‌یاندن، هه‌ربۆیه ته‌نانه‌ت وه‌سفکردنی ژنێکی وه‌ها به “پێگه‌یشتوو” هێشتا سوکایه‌تیی بووه پێیان.\nوه‌ک ئه‌وه‌ی ساڵێکی بێ هاوین له به‌هاره‌وه ڕاسته‌وخۆ بازبدات بۆ پایز، ژنیش به‌وجۆره له لاوێتییه‌وه بازیده‌دا به‌ره‌و پیری و داڕمانی کۆمه‌ڵایه‌تی و جه‌سته‌یی. ناتوانێت پارێزگاریی له گه‌نجیی جه‌سته‌ی بکات، هه‌ر به ئه‌زموونی ژیانی خۆی له یه‌ک کاتدا تێگه‌یشتن و سه‌لیقه و فێربوون به‌ده‌ستده‌هێنێت. جگه له چه‌ند ئاوارته‌یه‌کی زۆر که‌م، ژن ته‌نها به دوو قۆناغی فیزیۆلۆژیدا تێپه‌ڕیوه: قۆناغی لاوێتی (واته کچێکی پاکیزه)، پاشان قۆناغی دایکایه‌تی (واته ژنێکی هیلاک و به‌کاربه‌ر).\nژن –له‌ڕووی کۆمه‌ڵایه‌تییه‌وه- جگه له میدیۆمێکی نێوان خێزانه‌کان و ده‌سته و گروپه‌کان هیچی دیکه نه‌بووه. په‌یوه‌ستبوونی نێوان خێزانه‌کان و ده‌سته و گروپ و کۆمه‌ڵه‌کان به‌هۆی ژنه‌وه بووه. ژنان به‌وه ناسرابوون له یه‌ک کاتدا ئه‌رکی خۆیان وه‌ک میدیۆمێکی فیزیۆلۆژی و کۆمه‌ڵایه‌تیین به‌جێده‌هێنن. به‌ڵام ئه‌رکه ئه‌بستراکته‌کانی وه‌ک فکر و مه‌عریفه و داهێنانی هۆشیارانه- به هه‌موو جۆرێک لێیان قه‌ده‌غه‌کرابوو.\nله‌گه‌ڵ ئه‌وه‌شدا، ئه‌وه‌ی زۆرترین تروسکه و سه‌رسامیی دروستده‌کرد و زۆرترین شاعیرییه‌تی ده‌خسته ناخه‌وه، ڕووتیی ژنا بوو له ده‌می پێگیشتنیدا: به‌وجۆره جوان و خواستراو ده‌بوو. ئیدی پارێزگاریی له گه‌نجیی جه‌سته‌ی ده‌کرد و به پێدانی مانا و سۆزداریی به غه‌یزه‌یه‌کی سروشتیی خاوێن، مرۆڤبوونی خۆی به‌ده‌ستده‌هێنا.\nبه‌م شێوه‌یه ژنی نوێ هه‌ر له بینینی ئه‌رکێکی فیزیۆلۆژی یاخود کۆمه‌ڵایه‌تییدا کورتنابێته‌وه، به‌ڵکو ده‌بێته بوونه‌وه‌رێکی مرۆیی ته‌نها و سه‌ربه‌خۆ، ئه‌رکه‌کان ده‌خاته سه‌ر شانی به‌بێ ئه‌وه‌ی خۆی له‌ده‌ستبدات: ئیدی کۆنترۆڵی زه‌مه‌ن ده‌کات، دژ به زه‌مه‌ن تێده‌کۆشێت، زه‌مه‌نێکی نوێ ده‌خوڵقێنێت.\nبه‌م مانایه ژنی “پێگه‌یشتوو” -یاخود ئه‌و ژنه‌ی به ئه‌رکێک هه‌ڵده‌ستێت، به‌ڵام له بنه‌ڕه‌تدا ئه‌رک نییه- ئه‌و ژنه‌یه که به ژنی نوێباو ناویده‌به‌ین. له‌گه‌ڵ ئه‌وه‌ی له‌وانه‌یه ژنانێکی زۆر له‌م مانایه تێگه‌یشتبن، به‌ڵام هێشتا نه‌یانتوانیوه له پڕاکتیکی ڕۆژانه‌دا به‌دیبهێنن. بوونه‌ته یاری و گه‌مه‌یه‌کی نایاب، که هیچ متمانه‌یه‌کیان به‌خۆیان نییه، ئاسۆیان ته‌سک و سنوورداره، به باشی له مانای نوێباو بوون تێنه‌گه‌یشتوون.\nژنی پێگه‌یشتوو، واته ژنی نوێباو، به‌رهه‌مهێنراوێک و خوڵقێنراوێکه، هه‌موو به‌رهه‌مهێنان و خوڵقاندنێکیش هه‌ڵه و بارگرانیی خۆی هه‌یه. خوڵقاندن لێره‌دا هه‌ر خوڵقاندنێکی ڕووت نییه، به‌ڵکو به مانای خوڵقاندنێکی دیاریکراو دێت، هه‌روه‌ها به‌رهه‌مهێنان لێره‌دا به‌رهه‌مهێنانێکی فه‌ردیی نییه، به‌ڵکو به‌رهه‌مهێنانێکی کۆمه‌ڵایه‌تییه- به مانایه‌کی دیکه به‌رهه‌مهێنانێکی ده‌سته‌جه‌معیی. ئه‌گه‌رچی هێشتا ئه‌م به‌رهه‌مهێنانه له کۆمه‌ڵگه‌ی بۆرژوازیدا سنوورداره، هه‌تاوه‌کو ئێستا له “توێژێکی تایبه‌ت”ی ئه‌م بوونه‌وه‌ره زیندوو و نوێیه‌دا کورتکراوه‌ته‌وه که ناوی ژنه، به‌ڵام له کۆمه‌ڵگه‌ی بۆرژوازیدا، به واقیع بێت یان به توانست، به‌رهه‌مهێنانێکی بێ سنووره و له توێژێکی تایبه‌تدا کورتناکرێته‌وه.\nئه‌م ژنه پێگه‌یشتووه نوێباوە، یاخود ئه‌م داهێنانه‌ی شارستانێتیی مرۆڤایه‌تییه، به فه‌زڵیکۆی بوونه‌وه‌ره مرۆییه‌کان به‌دیهێنراوه، هه‌روه‌ها به فه‌زڵی هه‌وڵ و ماندووبوونی ژنانیش. له‌گه‌ڵ ئه‌وه‌شدا بوونی ڕۆژانه‌ی ژن هێشتا بابه‌تێکی جێگومانه، له‌پێناو به‌دیهێنانی ئه‌م بوونه ڕۆژانه‌ییه‌دا گشت چه‌که‌کانی خۆی –چه‌نده‌ها چه‌کی زۆری له‌لایه- له شه‌ڕی دژ به پیاودا به‌کارده‌هێنێت، به‌ڵێ ئه‌وه پیاوانیش بوون که ده‌ستیانکرد به شه‌ڕ له‌گه‌ڵ ژندا. به درێژایی چه‌ندین سه‌ده ئه‌م بوونه‌وه‌ره‌ی کۆنترۆڵ کردبوو که ناوی ژنه، له ترسی ئه‌وه‌ی نه‌کا له کۆتوبه‌نده‌کانی ڕزگاری ببێت و ئازادبێت. ئێمه‌ش دوای زه‌مه‌نێکی دوور و درێژ ئینجا ئه‌م شه‌ڕه‌مان بۆ ئاشکرابوو، مێژوو بۆی ئاشکراکردین، بینیمان ئه‌م شه‌ڕه له ڕێڕه‌وه شاراوه و په‌نهانه‌کاندا ڕه‌وتی خۆی گرتووه، که شه‌ڕه‌کانی دیکه‌ی گه‌لان و جه‌ماوه‌ر و چینه‌کان، ئه‌م شه‌ڕه‌ی شاردبووه‌وه. ئیدی تێگه‌یشتین له‌وه‌ی شه‌ڕ و ململانێی ژن و پیاو مه‌ترسییه‌که‌ی که‌متر نییه له شه‌ڕه‌کانی ڕزگاریی نه‌ته‌وه‌یی و شه‌ڕه سیاسی و ئابوورییه‌کان، زه‌حمه‌تیشه ئه‌م شه‌ڕه کۆتاییپێبێت. له‌گه‌ل ئه‌وه‌ی براوه‌ی ئه‌م شه‌ڕه هه‌میشه ئازار ده‌چێژێت، به‌ڵام ئه‌مه ڕێگه‌ی ئه‌وه‌ی لێناگرێت که له شه‌ڕه‌که به‌رده‌وام بێت و شکستی ئه‌وه‌ی دیکه به چاوی خۆی ببینێت.\nدرامای ئه‌م دوو ڕه‌گه‌زه‌که، که له‌مڕۆدا به باشی ده‌بینرێت، هێشتا کۆتایی پێنه‌هاتووه له‌گه‌ڵ ئه‌وه‌ی ژنی نوێباو مافێکی گه‌وره‌ی به‌ده‌ستهێناوه. لێره‌وه‌ی مه‌ترسییه‌کی نوێ سه‌رهه‌ڵده‌دات، ژن لای خۆی ئه‌وه‌ی چه‌سپاندووه که هه‌ندێک له خواست و داواکارییه کۆمه‌ڵایه‌تییه‌کان هێشتا ده‌بنه مایه‌ی په‌ڵپ و ناڕه‌زایه‌تیی له‌لایه‌ن پیاوه‌وه، (بۆ نموونه هه‌موو ئه‌و شتانه‌ی په‌یوه‌ندیی به پلاندانانی خێزان و باری که‌سێتییه‌وه هه‌یه). له لایه‌کی دیکه‌شه‌وه پێده‌چێت داواکارییه‌کانی ژن بێسنوور بن، هۆکاری ئه‌مه چییه؟ ئایا تاکه هۆکار ئه‌وه‌یه که ژنان لای خۆیانه‌وه -وه‌ک گروپێک- گروپێکی بێسنوور و بێبونیادن، بۆ نموونه بۆ ماوه‌ی لێ قه‌ده‌غه‌کردبوون هه‌وڵی بۆ بده‌ن و چاوی تێببڕن.\nئه‌م مه‌ترسییه و بارودۆخی ململانێ جه‌رگبڕه‌که، بووه مایه‌ی داماڵینی مێیه‌تی ئه‌و ژنانه‌ی خه‌بات ده‌که‌ن له‌پێناو خۆپێگه‌یاندندا. ئا لێره‌وه بوو ژنی به‌پیاوبوو، ژنی سارد، هاوسه‌ری بێپه‌روا، دایکی دڵڕه‌ق و توند و ژنی سه‌رشێت و سه‌ره‌ڕۆ ده‌رکه‌وتن.\nله هه‌مان کاتدا هیشتا ئه‌م ژنه نوێباوە له‌وه دوورتره بگاته متمانه‌یه‌کی ئاگایانه به‌خۆی، ئه‌و متمانه‌یه‌ی ڕۆژانێک پێی ئاشنا بوو، ڕۆژانێک که مێیه‌تی کۆیله‌یه‌تی بوو، ڕه‌مزی و به‌ڵاڕێدابراو بوو، له‌گه‌ڵ ئه‌وه‌شدا سنووردار بوو. له‌پێناو گه‌یشتن به‌و متمانه ئاگایانه‌یه به خودی خۆی، ژنان ده‌گه‌ڕێنه‌وه بۆ ڕابردوو یاخود بۆ دوورتر له‌وه‌ش. له هه‌ردوو باره‌که‌شدا ژن سروشتێکی شه‌ڕه‌نگێز و یاخی و توڕه و بێهیوا وه‌رده‌گرێت، که هه‌ندێک جار ئه‌م بێهیواییه ده‌گاته نائومێدی.\nکه‌واته ئامانج ئه‌وه‌یه ژن به ژنێکی نوێباو دابنرێت و نه‌بێته ژنێکی ئه‌بستراکت. ببێته “ژنێکی نوێباو”، نه‌وه‌ک ته‌نها “ژنی نوێباو”، که له یه‌ک کاتدا له هه‌ردوو ڕووی جه‌سته‌یی و عه‌قڵییه‌وه پێگه‌یشتوو بێت، له یه‌ک کاتدا ده‌ست به‌سه‌ر زه‌مه‌نی که‌ونی و زه‌مه‌نی مێژووییدا بگرێت.\nبه‌ڵم بۆئه‌وه‌ی ژن ده‌ست به‌سه‌ر زه‌مه‌نی که‌ونیدا بگرێت، بۆئه‌وه‌ی خه‌بات دژ به سروشت به‌ئه‌نجامبگه‌یه‌نێت، بۆئه‌وه‌ی پارێزگاریی له گه‌نجیی خۆی بکات، بۆئه‌وه‌ی “ئه‌رکه‌کان” له‌ئه‌ستۆبگرێت و خۆی نه‌بێته ئه‌رک، بێگومان هه‌موو ئه‌مانه پێویستیان به هونه‌ره. پێویستییه‌کی خۆلێلانه‌دراوی به هونه‌ر ده‌بێت. پێویسته ئه‌و هونه‌ره‌ش هونه‌رێکی جوان و ڕه‌ونه‌قدار بێت: ئه‌و هونه‌ری جه‌سته و جوانیی ده‌پارێزێت. هونه‌ری جلوبه‌رگ و فاشیۆن، هونه‌ری ڕووکه‌ش و ڕوواڵه‌ت، هونه‌ری وه‌رزش و ئارامبوونه‌وه.\nئه‌م سه‌رده‌مه سه‌رده‌می گێڕ و ئامێر و ماشێنه‌کانه، له هه‌مان کاتدا ئه‌مانه‌ش ژنبوونێکی نه‌مر ده‌خوڵقێنن، که خاوه‌نی هیچ نه‌مرییه‌ک نییه، به‌ڵکو به هونه‌ر به‌سه‌ر سروشتدا سه‌رکه‌وتووه.\nئه‌مه‌ش به‌و مانایه نایه‌ت که جوانیی ژن ته‌نها ده‌بێته سروودێکی پیس و بێزراو، به‌و مانایه‌ش نایه‌ت که ژنی نوێباو که خۆی گه‌نجکردۆته‌وه، ده‌بێته ئه‌فسانه‌یه‌کی مێیه‌تیی خاڵی له هه‌موو هیچ و پوچییه‌ک.\nمیدیای فیمینیستیی بۆ نموونه، ئه‌و میدیایه‌ی بانگه‌شه‌ی ئه‌وه ده‌کات ئامڕازێکه بۆ ڕاگه‌یاندن و ئاڕاسته‌کردنی ژن، هێشتا هه‌ڵگری ڕه‌هه‌ندێکی ئه‌م هه‌ڵه‌یه و ئه‌و شکسته‌یه، هه‌موو شتێک تێکه‌ڵاو ده‌کات: بیرکردنه‌وه‌ی هۆشیارانه و خه‌یاڵ، خه‌ون و واقیع، ئه‌وه فێری ژنان ده‌کات که چۆن له واقیعدا خه‌ون بخوێننه‌وه، چۆنیش له خه‌وندا واقیع بخوێننه‌وه. چه‌ندین ده‌روازه‌ی سه‌یروسه‌مه‌ره ده‌خاته به‌رده‌ستیان: “به‌ختت له‌مڕۆدا [بورجه‌کان]”، “له‌گه‌ڵم وه‌ره بۆ بازاڕ”، “ڕێگه‌مبده شتێکت بۆ هه‌ڵبژێرم”، “ئه‌مه ئه‌و عه‌زییه‌یه که بۆ شه‌وه‌ئاهه‌نگ له‌تۆ دێت”، هه‌موو ئه‌مانه جارێکی دیکه پاڵ به ژنه‌وه ده‌نێن بۆ به‌شداریکردن و هاوبه‌شیکردن له واقیعێکی نه‌بوودا، و چێژبینین له خه‌ونێکی ناواقیعیی، هه‌موو ئه‌مانه ژن ده‌به‌نه‌وه بۆ خه‌سڵه‌ته “ئه‌رکداری”یه‌که‌ی [که لێی ڕاده‌کرد]، ده‌یبه‌نه‌وه بۆ ڕۆڵه “سروشتی”یه‌که‌ی که له‌لایه‌ن پیاوه‌وه ده‌جوڵێندرێت، لێره‌دا ده‌بینێت که ژیانی ڕۆژانه خه‌یاڵییه، ده‌بینێت خه‌یاڵیش گه‌لێک جیاوازه له ژیانی ڕۆژانه، دۆخه‌که هه‌ر به‌م تێکه‌ڵبوونه‌وه ناوه‌ستێت، به‌ڵکو ده‌گه‌ڕێته‌وه بۆ تاکه شتێکی دیاریکراو که به غه‌ریزه‌ی خۆی ئاگاداریه‌تی، ده‌گه‌ڕێته‌وه بۆ سروشت و ڕه‌وڕه‌وه‌ی ژیان و مه‌رگێکی خۆیی.\nئه‌فسانه‌کانی مێیه‌تی و پاکیزه‌یی و دایکایه‌تی و خۆشه‌ویستی و نه‌مریی، یه‌ک له‌دوای یه‌ک تا کۆتایی به هیلاک ده‌چن. ژنی نوێباو هێشتا -بۆ زۆر که‌س- ته‌نها ڕه‌مزێکه. ته‌نها ئه‌فسانه‌یه‌کی نوێیه و له ئیستاتیکا و نیۆکلاسیزم ئه‌بستراکتشیۆنیزم و زه‌خره‌فه‌کاریدا قسه‌ی له‌باره‌وه ده‌که‌ن. پاشان ئه‌م “هونه‌ر”ی پێشکه‌ش ده‌که‌ن، ئه‌م کولتووره به‌تاڵه، ئه‌م ڕیکلامه کاتبه‌سه‌ربردنه نه‌زۆکه. پێیان وایه ئه‌م ژنه به‌رهه‌می سه‌رده‌مه‌که‌یه، له‌ناو خۆیاندا پێشوازیی لێده‌که‌ن، ژنی نوێباو سه‌رده‌که‌وێت، هه‌ر خۆشی یه‌که‌م قوربانیی ئه‌م سه‌رکه‌وتنه‌یه. به‌ڵێ مانای سه‌رکه‌وتن و ئازادی و داهێنانی وه‌رگرتووه، به‌ڵام هێشتا نه‌یزانیوه چۆن سوودیان لێوه‌رده‌گرێت. میدیای فیمینیستییش ئه‌وه‌ی فێرناکات، ده‌زگاکانی ڕاگه‌یاندنیش به‌رده‌وام به ناوی سینه‌ماکار و فه‌له‌فزیۆنکار و ڕادیۆکار و میدیاکاره‌وه ده‌وروخولی ده‌ده‌ن. وه‌های لێده‌که‌ن هه‌موو ئه‌وانه‌ی له‌گه‌ڵیدا ده‌ژی و خۆشیده‌وێن و گرنگییان پێده‌دات، له‌گه‌ڵیدا بله‌رزن، خودی ژیان بله‌رزێت.\nله‌گه‌ڵ ئه‌وه‌شدا، سه‌رکه‌وتنی ژن ته‌واوکار و پێویسته بۆ سه‌رکه‌وتنی گه‌لان و باشبوونی جه‌ماوه‌ر و هاتنه‌پێشه‌وه‌ی چینه چه‌وساوه و دوورخراوه‌کان. ژنی سه‌رکه‌وتووی ڕاسته‌قینه –سه‌ره‌ڕای هه‌موو شتێک- نایابترین داهێنراوی سه‌رده‌می سۆسیالیستییه، که ئه‌م داهێنانه‌ش له جوانییدا هیچی که‌متر نییه له دۆزینه‌وه‌ی گه‌ردوون.\nژنی نوێباو نایابترین و جوانترین و نامۆترین کاری داهێنه‌رانه‌یه. کاری داهێنه‌رانه به‌رهه‌م نییه، شت نییه، کاڵا نییه، به‌ڵکو سروشتی مرۆڤایه‌تییه. هه‌ر سروشتێکی مرۆڤ، که به‌ده‌ستهاتووه و گه‌شه‌ی پێدراوه، سروشتی مرۆڤه له مرۆڤدا، به‌ته‌واوی وه‌ک مێژوو. خودی مێژوو به‌شێکی واقیعییه له مێژووی سروشتی، وه‌رچه‌رخانی سروشته له‌پێناو مرۆڤدا، ژن، وه‌ک سروشت، پێویسته وه‌ربچه‌رخێت بۆ مرۆڤ، ئه‌ویش له‌پێناو خۆیدا وه‌ک مرۆڤ، هه‌روه‌ها له‌پێناو هه‌موو مرۆڤێکدا.\nسه‌رچاوه: گۆڤاری (الهلال)، ژماره (3)ی ساڵی 1965.\nوەرگیراو لە ماڵپەڕی: http://www.isk21.org\nچاند و کۆمەڵایەتیی


رێگاي ئێوه ئابوري » کشانەوەی ئەمریکا لەسوریا کوردی بێ هیوا کردووە\nکشانەوەی ئەمریکا لەسوریا کوردی بێ هیوا کردووە\nکاروان جەمال تاهر نوێنەری هەرێمی کوردستان لەبەریتانیا دەڵێت: کشانەوەی هێزەکانی ئەمریکا لە سوریا و بەتەنیا هێشتنەوەی کوردی ئەو وڵاتە بۆتە هۆی بێ هیوابوونیان لەئەمریکا.\nکاروان جەمال لەدرێژەدا دەڵێت: ئەو کردەوەی ئەمریکا لە باکووری سوریا لەئۆکتۆبەری 2019 هەڵە بوو. ئەم پرسە کە کوردانی سوریای لەبەرانبەر تورکیاوە بەتەنیا هێشت نەتەنیا بووە هۆی بێ هیوا بوونی ئەوان لە ئەمریکا بەڵکوو بێ هیوا بوونی هەرێمی کوردستانیشی بەدواوە بوو.\nئەمە لەکاتێکدایە کە ئەمریکا بەجاران رایگەیاندوو کە بۆ پاراستنی بیرە نەوتەکانی ئێراق لەسوریایە.\nناوەندی توێژینەوەی کاتۆ لەراپۆرتێکدا رەخنەی لە بوونی سەربازی ئەمریکا لە سوریا بەبیانووی پاراستنی بیرە نەوتەکان و زیادبوونی هەڕەشەی بەرانبەری سەربازی هیزەکانی رووسی لە سوریا کردووە و نووسیویە کە داگیرکردنی بەشێک لە سوریا نایاساییە و ئەوە دزینی نەوت و سامانی ئەو وڵاتەیە.\nنوێنەری هەرێمی کوردستان ئەمریکا و بەریتانیای لە هاوپەیمانەکانی کوردی هەرێم ناودێر کرد و جەختی لە بەهێزکردنی هاوکاری کرد. کاروان وتی هەرێمی کوردستان بە بێ یارمەتی و پشتیوانی کۆمەڵگای نێودەوڵەتی نەیدەتوانی خۆ ڕاگرێت لەبەرانبەر هێرشەکانی داعشەوە.\nبرچسب ها : ئەمریکا , بەریتانیا , سوریا , کاروان جەمال , کوردستانی سوریا